hotchpotch/miracl-hf-unified huggingface dataset:
పుల్లెల ఫణికుమార్
పుల్లెల ఫణికుమార్ వైద్యశాస్త్రవేత్త. ఆయన ‘బయోటెక్‌ ప్రొడక్ట్‌, ప్రొసెస్‌ డెవల్‌పమెంట్‌ అండ్‌ కమర్షియలైజేషన్‌ అవార్డు-2017’ కు ఎంపికయ్యారు. 
ఆయన రాజమండ్రి ల్ళోని ప్రభుత్వ కళాశాలలో బ్యాచిలర్స్ డిగ్రీని, 1999లో హైదరాబాదులోని హైదరాబాదు విశ్వవిద్యాలయంలో మాస్టర్స్ డిగ్రీని పూర్తిచేసారు. ఆయన మైసూరు విశ్వవిద్యాలయంలో పి.హెచ్.డి పూర్తి చేసారు. ఆయన యు.ఎస్.ఎ లోని మిల్వాకీ నందలి మార్క్వెట్టె విశ్వవిద్యాలయంలో డా. డేనియల్ ఎస్.సెమ్‌ పర్యవేక్షణలో డాక్టరేట్ చేసారు. తరువాత ఆయన భారతదేశానికి వచ్చి బయోమెడికల్ పరిశ్రమలో 7 సంవత్సరాలపాటు పనిచేసారు. తరువాత బెంగళూరు లోని సి.ఎం.ఆర్ ఇనిస్టిట్యూట్ ఆఫ్ టెక్నాలజీలో ప్రొఫెసరుగా పనిచేసారు. ఆయన "సైన్స్ ఫర్ సొసైటీ" అనే ఆశయంలో పరిశోధనలు చేస్తున్నారు. ఆయన అనేక పరిశోధనా పత్రాలను ప్రచురించారు.
వైర్‌సలు, ఇన్‌ఫెక్షన్ల కారణంగా వచ్చే వ్యాధులను సులభంగా, అతి తక్కువ ఖర్చుతో గుర్తించగలిగే సాంకేతికతకు అయన రూపమిచ్చారు. బయోటెక్నాలజీలో ఆయన చేసిన వినూత్న ఆవిష్కరణకు జాతీయ స్థాయిలో ప్రతిష్ఠాత్మక అవార్డును సొంతం చేసుకున్నారు. మ్యాట్రిక్స్‌ బేస్డ్‌ న్యూక్లియిక్‌ యాసిడ్‌ ఎక్స్‌ట్రాక్షన్‌ టెక్నిక్‌ను అభివృద్ధి చేశారు. ఈ ప్రాజెక్టుకు గాను ‘బయోటెక్‌ ప్రొడక్ట్‌, ప్రొసెస్‌ డెవల్‌పమెంట్‌ అండ్‌ కమర్షియలైజేషన్‌ అవార్డు-2017’కు డాక్టర్‌ ఫణికుమార్‌ ఎంపికయ్యారు. 19వ జాతీయ టెక్నాలజీ డే సందర్భంగా న్యూఢిల్లీలో జరిగిన ఓ కార్యక్రమంలో రాష్ట్రపతి ప్రణబ్‌ ముఖర్జీ చేతుల మీదుగా ఆయన ఈ అవార్డును అందుకున్నారు.
నల్ల మస్తాన్ దర్గా
గుంటూరు నల్లమస్తాన్గా ప్రసిద్ధిగాంచిన కాలే మస్తాన్ షాహ్ వలీ (1685-1895) గుంటూరు నగరంలోని ఆర్. అగ్రహారం వద్ద స్థిరపడిన ఇస్లాం మత గురువు. స్థానికుల ప్రకారం ఈయన ఒక అవధూత. ఈయనను హిందువులు, మొహమ్మదీయులు ఇరువురూ పూజిస్తారు.
దర్గా అనేది సూఫీ మతానికి చెందిన మొహమ్మదీయ మత గురువుల సమాధి. కాలే మస్తాన్ షాహ్ వలీ దర్గా గుంటూరు నగరంలోని నగరంపాలెం పేటలో ఉంది. 
సయ్యదు వంశంలో, తమిళనాడులోని తిరుచునాపల్లిలో పుట్టిన వలీ బాల్యంలోనే ఇల్లు వదిలేసి తపస్సు చేస్తూ దేశాటన చేస్తూ అనంతపురం జిల్లా ధర్మవరం, గుంతకల్లు, నెల్లూరు దగ్గర కసుమూరు, రాజమండ్రి దగ్గర గోకవరం, విశాఖపట్నం పరాడకొండ, కర్నూలు జిల్లా పత్తికొండ మండలంలోని కొత్తపేట, మరెన్నో ఊర్లు తిరిగి వయోవృద్ధుడిగా గుంటూరు వచ్చి స్థిరపడ్డాడు. నల్లని శరీరఛాయ వలన నల్ల మస్తాన్/కాలే మస్తాన్ అని పిలవబడ్డాడు. చనిపోయిన మేకను బ్రతికించడం, మాంసంగా మారిన కోడిని తిరిగి యథారూపంలోకి తెప్పించడం, తన శరీరం ముక్కలుగా చేసి తిరిగి ఒకటై బ్రతకడం లాంటి మహిమలు చూపించాడని ఆయన భక్తులు నమ్ముతారు. "ఖండ యోగ సిద్ధి" అనగా శరీరం ముక్కలుగా కోసేసినా తిరిగి అతికించి బతికించడం సిద్ధించిన వ్యక్తిగా కూడా జనం నమ్ముతారు.
వలీ 1895 మే 23న దేహం చాలించాడు. ఆ తేదీన మరణించనున్నట్టు అందుకు 5 రోజుల ముందే
కె.వి.చలం నటించిన తెలుగు చిత్రాల జాబితా
కె.వి.చలం నటించిన కొన్ని చిత్రాల వివరాలు.
సత్యవతి రాథోడ్
సత్యవతి రాథోడ్ తెలంగాణ రాష్ట్రానికి చెందిన రాజకీయ నాయకురాలు. ఉమ్మడి ఆంధ్రప్రదేశ్ లో తెలుగుదేశం పార్టీ తరపున డోర్నకల్ శాసనసభ నియోజకవర్గం నుండి 2009లో ప్రాతినిథ్యం వహించింది. 2014, మార్చి 2న తెలంగాణ రాష్ట్ర సమితి లో చేరింది.
సత్యవతి రాథోడ్ 1969, అక్టోబరు 31న లింగ్యానాయక్, దశమి దంపతులకు వరంగల్ జిల్లా కురవి మండలంలోని గుండ్రాతిమడుగు లో జన్మించింది. ఏడవ తరగతి వరకు చదువుకుంది.
1982, మే 5న గోవింద రాథోడ్ తో సత్యవతి వివాహం జరిగింది. వీరికి ఇద్దరు అబ్బాయిలు (సునీల్, సతీష్). 2009, జూలై 20న గోవింద్ రాథోడ్ రోడ్డు ప్రమాదంలో మరణించారు.
సత్యవతి 1984లో రాజకీయాల్లోకి ప్రవేశించింది. 1985లో జిల్లా తెలుగు మహిళా విభాగానికి అధ్యక్షురాలుగా ఎన్నికెంది. 1988 నుండి 1991 వరకు పంచాయితీ రాజ్ పరిషత్ సభ్యరాలుగా పనిచేసింది. 1996లో గుండ్రాతిమడుగు సర్పంచ్ గా ఉన్నారు.
1989లో తెలుగుదేశం పార్టీ తరఫున సత్యవతి రాథోడ్, కాంగ్రెస్ పార్టీ నుండి డిఎస్ రెడ్యా నాయక్ పోటీచేయగా... డిఎస్ రెడ్యా నాయక్ గెలుపొందాడు.
2009 ఎన్నికలలో తెలుగుదేశం పార్టీ తరఫున సత్యవతి రాథోడ్, కాంగ్రెస్ పార్టీ నుండి డిఎస్ రెడ్యా నాయక్, భారతీయ జనతా పార్టీ తరఫున పరశురాం నాయక్, ప్రజారాజ్యం పార్టీ తరఫున బానోతు సుజాత పోటీచేయగా...సత్యవతి రాథోడ్ గెలుపొందింది.
అంజనీబాయి మాల్పెకర్
అంజనీబాయి మాల్పెకర్ (22 ఏప్రిల్ 1883 – 7 ఆగష్టు 1974), ప్రముఖ భారతీయ సంప్రదాయ సంగీత గాత్ర కళాకారిణి. హిందుస్థానీ సంగీతంలో భెండిబజార్ గరానా శైలికి చెందినది. ఆమె ఉస్తాద్ నజీర్ ఖాన్ శిష్యురాలు. దాదాపు 8ఏట నుంచీ నజీర్ ఖాన్ వద్ద సంగీతంలో శిక్షణ తీసుకుంది అంజనీ. ముంబైలో 16వ ఏట ప్రొఫెషనల్ గా కెరీర్ ప్రారంభించి, జీవితాంతం ముంబైలోనే ఉండిపోయింది. 1920 వరకు ఆమె సంగీత కెరీర్ చాలా బాగా సాగింది. అయితే ఆమె గురువు చనిపోవడంతో ప్రజా ప్రదర్శనలకు దూరంగా ఉంది. అయితే 1923 తరువాత పూర్తిగా ప్రదర్శనలు ఇవ్వడం మానేసింది అంజనీ. అప్పట్నుంచీ ఆమె తన శిష్యులకు శిక్షణ ఇవ్వడంలోనే మునిగిపోయింది. ఆమె శిష్యులు కుమార్ గాంధర్వ, కిషోరీ అమోంకర్ వంటి వారు ఎంతో ప్రసిద్ధి చెందారు.
1958లో, కేంద్ర సంగీత నాటక అకాడమీ వారు ఇచ్చే సంగీత నాటక అకాడమీ ఫెలోషిప్ అందుకొన్న మొట్టమొదటి మహిళగా నిలిచింది అంజనీబాయి.
ఆమె యవ్వనంలో చాలా అందంగా ఉండటంతో ప్రముఖ భారతీయ చిత్రకారులు రాజా రవి వర్మ, ఎం.వి.ధురంధర్ లు ఆమె రూపాన్ని పోల్చుతూ చిత్రాలు వేసేవారు.
గోవాలోని మాల్పేలో 22 ఏప్రిల్ 1883లో కొంకణి భాష మాట్లాడే గోవా సంగీత ప్రియుల కుటుంబంలో జన్మించింది అంజనీబాయి. ఆమె తాత గుజాబాయి, తల్లి నబుబాయిలు సంగీత ప్రపంచంలో చాలా ప్రసిద్ధి చెందినవారు. తన 8వ ఏట ఉస్తాద్ నజీర్ ఖాన్ వద్ద భెండిబజార్ గరానా శైలిలో సంగీత శిక్షణ తీసుకుంది అంజనీబాయి. భెండి బజార్ గరానా మూలాలు మొరదాబాద్ గరానాలో ఉన్నాయి. ముంబైలోని భెండి బజార్ పేరు మీదుగా ఈ గరానాకు పేరు పెట్టారు.
1899లో తన 16వ ఏట ముంబైలో మొదటిసారి కచేరి చేసింది అంజనీబాయి. అప్పటికి మహిళలు ప్రదర్శనలు ఇచ్చేవారు కాదు. కానీ అంజనీ మాత్రం ప్రజా ప్రదర్శనలతో పాటు, రాజాస్థానాల్లోనూ కచేరీలు చేసేది. ఆమె తన కచేరీల ద్వారా ఎంతో గౌరవం సాధించుకుంది.
శ్రీ కనక మహాలక్ష్మి అమ్మవారి దేవస్థానం, విశాఖపట్నం
శ్రీ కనకమహాలక్ష్మి అమ్మవారి దేవస్థానం విశాఖపట్నం లోని బురుజుపేట పరిధిలోకల ప్రసిద్ద దేవాఅలయం.ఇక్కడి అమ్మవారు శ్రీకనకమహాలక్ష్మి విశాఖప్రజల గ్రామదేవతగా వెలుగొందుతున్నది.
ఈ దేవాలయానికి సంబంధించి సరియైన చారిత్రక ఆధారాలులేవు. ఒకప్పటి విశాఖను పాలించిన రాజుల కులదేవత, కుటుంబ దేవతగా తెలుస్తుంది. అప్పటి రాజుల యొక్క కోట బురుజు కలప్రాంతం అయిన బురుజుపేటలో కల అమ్మవారు అందరికీ అందుబాటులో కనిపిస్తుంది.
స్థానిక కథనం ప్రకారం, 1912 లో శ్రీ కనక మహాలక్ష్మీ అమ్మవారి యొక్క విగ్రహం బావి నుండి తీయబడింది. అది రహదారి మధ్య ప్రతిష్ఠించబడి ఉండేది. రహదారిని విస్తరించడానికి విశాఖ మునిసిఫల్ అధికారులు విగ్రహాన్ని తొలగించి మరోచోట ప్రతిష్ఠించారు. అది జరిగిన 1917 సంవత్సరంలో విసాఖలో ప్లేగు వ్యాధి ప్రభలి అనేకమంది చనిపోయారు. ఇది అమ్మవారి విగ్రహాన్ని తొలగించడం వలనే జరిగిందని తలచి మళ్ళీ యధాస్థానానికి చేర్చారు. అప్పటికి వ్యాధి తగ్గుముఖం పట్టడంతో ప్రజలకు అమ్మవారి మీద గురి ఏర్పడటం తరువాత ఆమె యొక్క మహిమలు కథలుగా విస్తరించడం ద్వారా విశేష ప్రాచుర్యం పొందినది.
అమరావతి బస్ స్టేషన్
అమరావతి బస్సు స్టేషన్ భారతదేశంలోని ఆంధ్రప్రదేశ్ రాష్ట్రంలోని అమరావతి పట్టణంలో ఉన్న బస్ స్టేషన్. ఇది ఆంధ్రప్రదేశ్ రాష్ట్ర రోడ్డు రవాణా సంస్థ నకు చెందినది. ఇది ప్రధాన బస్సు స్టేషన్లు నందు ఒకటి. ఇక్కడి నుండి గుంటూరు, విజయవాడ, హైదరాబాద్, మంగళగిరి, సత్తెనపల్లి, క్రోసూరు, తిరుపతి మొదలైన ప్రాంతాలకు బస్సులు అందుబాటులో ఉన్నాయి.
అమరావతి బస్సు స్టేషన్ నుండి విజయవాడ లోని పండిట్ నెహ్రూ బస్ స్టేషన్ వరకు మధ్యగల రోడ్డు మార్గం 36 కి.మీ. మరియు ఆకాశ మార్గం 33 కి.మీ. షుమారుగా ఉంటుంది.
అమరావతి బస్ స్టేషన్ నుండి మంగళగిరి బైపాస్ ఎపిఎస్‌ఆర్‌టిసి బస్ స్టేషన్, కంచికచెర్ల ఎపిఎస్‌ఆర్‌టిసి బస్ స్టేషన్, ఇబ్రహీంపట్టం (విజయవాడ) ఎపిఎస్‌ఆర్‌టిసి బస్సు స్టేషన్లు సమీపంలో ఉన్నాయి . ఎపిఎస్‌ఆర్‌టిసి ప్రధాన నగరాల నుండి అనేక బస్సులను ఇక్కడకు నడుపుతుంది.
ద్వారకా బస్ స్టేషన్
ద్వారకా బస్ స్టేషన్ కాంప్లెక్స్ విశాఖ పట్టణం నగరానికి తూర్పు వైపు ఉన్న ఒక బస్ స్టేషను. ఈ బస్ స్టేషన్ ఆంధ్రప్రదేశ్ రాష్ట్ర రోడ్డు రవాణా సంస్థ (ఎపిఎస్‌ఆర్‌టిసి) యాజమాన్యంలో ఉంది. ఇది ఆంధ్రప్రదేశ్‌లో ప్రధాన బస్సు స్టేషన్లలో ఒకటి. కర్ణాటక, తమిళనాడు, ఒడిస్సా, ఛత్తీస్‌గఢ్ మరియు తెలంగాణ వంటి ఇతర రాష్ట్రాల నుండి అనేక బస్సులు ఈ స్టేషన్ వద్దకు చేరుకుంటాయి. ఇక్కడ నుండి రాష్ట్రంలోని అన్ని ప్రధాన నగరాలకు, పట్టణాలకు మరియు నగరానికి కూడా బస్సులు తమ సేవలను అందిస్తాయి. ఈ బస్సు స్టేషన్ యొక్క ఆగ్నేయ దిశగా సిటీ బస్సు టెర్మినస్ ఉంది.
ప్రముఖంగా ఆర్‌టిసి కాంప్లెక్స్ అని పిలువబడే ద్వారకా బస్ స్టేషన్ (డిబిఎస్ కాంప్లెక్స్) నకు 80 లక్షలు రూపాయల అంచనా ధరలో ఒక ప్రధాన ఫెసిలిఫ్ట్ ఇవ్వబడింది. 1974 అక్టోబరు 13 న అప్పటి ముఖ్యమంత్రి జలగం వెంగళరావు ఆర్టీసీ కాంప్లెక్స్ నకు పునాది వేసాడు. 1979 సం.లో దీనిని ప్రారంభించారు.
కొత్త సిసి టివిలు, గోడలకు పెయింటింగ్ క్లిష్టమైన లోపల చేపట్టబడిన కొన్ని పనులు మరియు స్తంభాల పైకప్పులు అధునాతనమైన నూతన రూపాన్ని అందిస్తాయి. 33 ఆధునిక కుర్చీలతో పాటు, ఎసి లాంజ్లో సీనియర్ పౌరులు మరియు అనారోగ్య వ్యక్తుల సౌలభ్యం కోసం రెండు సౌకర్యవంతమైన పడకలు ఉన్నాయి, వారు తమ బస్సు రాక కోసం ఎదురుచూస్తూ ఒక కునుకు (చిన్నపాటి విశ్రాంతి) తీసుకోవాలని కోరుకుంటారు.
విశాఖపట్నం నగరం యొక్క ప్రతి సిటీ భాగానికి బస్ స్టేషన్ కాంప్లెక్స్ మరియు రైల్వే స్టేషన్ నుండి అనేక సిటీ బస్సులు నడుస్తాయి.
నిర్మాల్యం (మలయాళ సినిమా)
నిర్మాల్యం 1973లో విడుదలైన మలయాళ సినిమా. ఈ చిత్రానికి ఎం.టి.వాసుదేవన్ నాయర్ దర్శకత్వం వహించి నిర్మించాడు. నావల్ ఫిలింస్ బ్యానర్ పై విడుదలైన ఈ సినిమా 1973వ సంవత్సరానికి ఉత్తమ చిత్రంగా జాతీయ చలనచిత్ర పురస్కారాన్ని గెలుచుకుంది.
కేరళలోని ఒక చిన్న గ్రామం. అక్కడ ఒక పురాతన దేవాలయం ఉంది. అయితే ఒకప్పుడు దివ్యంగా మంగళకరంగా వున్న ఆ ఆలయం ప్రస్తుతం జీర్ణావస్థలో ఉంది. గ్రామస్థులు చాలా అరుదుగా దేవి దర్శనానికి వస్తున్నారు. ఆలయ నిర్వాహకులకు ఆలయం మీద ఉత్సాహం తగ్గింది. దాన్ని వారు సక్రమమైన పద్ధతిలో శ్రద్ధగా నడిపించడం లేదు.
వెలిచపాడ్ ఆలయంలోని దేవతమీద అమిత నమ్మకం కల వ్యక్తి. అతను, దేవాలయం మీద ఆధారపడిన వారియార్ - ఎప్పటికైనా ఆలయానికి తిరిగి మంగళకరమైన రోజులు వస్తాయని లోగడ కలిగినట్లే దేవి అనుగ్రహం మళ్ళీ అందరికీ కలుగుతుందని గట్టి విశ్వాసంతో ఉన్నారు.
గుళ్ళోని పూజారి ఇక బతకలేక వేరే ఉద్యోగం వెతుకుకుంటూ వెళ్ళిపోయాడు. ఒక ధర్మకర్త తన వంట మనిషి కొడుకును తెచ్చి పూజారి ఉద్యోగం ఇచ్చాడు. చదువుకుంటూ, పరీక్షలు రాయబోతున్న ఆ అబ్బాయికి ఆ ఉద్యోగం మీద ఉత్సాహం లేదు; కానీ తప్పలేదు.
వెలిచపాడ్ కూతురు అమ్మి గుళ్ళో చేయవలసిన మామూలు కార్యక్రమాలను ఆ అబ్బాయితో చెబుతూ సహాయకారిగా వుంటున్నది. వారి చెలిమి క్రమేణా ప్రేమగా మారింది. వెలిచపాడ్‌కు కొడుకు కూడా ఉన్నాడు. అతని పేరు అప్పు. అప్పు ఎంతసేపూ గ్రామంలో వున్న పనిలేనివాళ్ళతో కలిసి తిరుగుతూ వుంటాడు. దేవత మీద తండ్రికి వున్న నమ్మకంలో కాస్త కూడా అతనికి లేదు. తండ్రికి ముందు తాత ఆ ఉద్యోగంలో ఉండేవాడు; ఆ తాత ఇవాళ పక్షవాతంతో మంచం మీద ఉన్నాడు. దేవాలయానికి సంబంధించిన పవిత్రమైన కత్తిని, గంటనూ తస్కరించి అప్పు అమ్మబోయాడు. కాని, కొనడానికి ఎవరూ ముందుకు రాలేదు. ఆ సంగతి తెలిసిన వెలిచపాడ్ క్రోధంతో ఊగిపోయాడు. అది చూచి అప్పు గ్రామం విడిచిపెట్టి పారిపోయాడు.
గ్రామంలో మశూచికం విస్తరించింది. అది అమ్మవారి ఆగ్రహమే అని గ్రామస్తులంతా నమ్మారు. 'చాలా కాలంగా ఆమెకు పూజలు లేవు, బలులులేవు, ఉత్సవాలు లేవు. అందుకనే దేవత ఆగ్రహించింది ' అని గ్రామస్థులు విశ్వసించారు. దేవతను శాంతింప జెయ్యడానికి పెద్ద ఎత్తున ఉత్సవాలు జరపాలని వెలిచపాడ్ తీర్మానించుకున్నాడు. అతని కల నిజమై ఉత్సవాలు ఆరంభమయ్యాయి. కొత్త పూజారికి ధనవంతుల అమ్మాయితో నిశ్చయమైందని ఉద్యోగం విడిచిపెట్టి ఉత్సవం ఆరంభం కాబోతున్న రోజునే వెళ్ళిపోయాడు.
ఆలయంలో దీపాలు వెలిగాయి. ఉత్సవాలు మొదలైనాయి. పవిత్ర ఖడ్గం తీసుకుని వెలిచపాడ్ దేవత ముందు నాట్యం చేయాలి. ఖడ్గం కోసం ఇంటికి వెళ్ళాడు. వెలిచపాడ్‌కు తన గదిలోంచి మాటలు వినిపించాయి... తన భార్య, తను డబ్బు బాకీ వున్న ముస్లిం వర్తకుడితో... వెలిచపాడ్‌కు తల తిరిగి పోయింది.
ఆలయం ముందు భేరీలు మ్రోగాయి... వెలిచపాడ్ ఖడ్గంతో ప్రవేశించాడు... మహోధృతంగా నాట్యం మొదలెట్టాడు... ఎప్పటిలాగే, నాట్యం చేస్తూ రక్తం ప్రవహింపజేశాడు. కాని ఈ సారి అతని ప్రదర్శనలో కనిపించిన తీవ్రత ఇంతకు ముందు ఎన్నడూ కనిపించలేదు! చివరకు తన తలను పవిత్ర ఖడ్గంతో నరికి దేవతకు బలి యిస్తాడు.
సీతాదయాకర్ రెడ్డి
సీతాదయాకర్ రెడ్డి తెలంగాణ రాష్ట్రానికి చెందిన రాజకీయ నాయకురాలు. ఉమ్మడి ఆంధ్రప్రదేశ్లో తెలుగుదేశం పార్టీ తరపున దేవరకద్ర అసెంబ్లీ నియోజకవర్గం నుండి 2009లో ప్రాతినిథ్యం వహించింది.
సీతాదయాకర్ రెడ్డి 1961, అక్టోబరు 27న కామినేని రాజేశ్వరరావు, భారతి దంపతులకు నిజామాబాద్ జిల్లా, సదాశివనగర్లో జన్మించింది. ఆర్.బి.వి.ఆర్.ఆర్. మహిళా కళాశాలలో ఇంటర్ (1977-79), బి.ఏ. (1979-82) చదివింది. 1982-84 మధ్యకాలంలో ఉస్మానియా విశ్వవిద్యాలయంలో ఎం.ఏ. సోషియాలజీ చదివింది.
1984, ఫిబ్రవరి 3న కొత్తకోట దయాకర్ రెడ్డితో సీతాదయాకర్ రెడ్డి వివాహం జరిగింది. వీరికి ఇద్దరు అబ్బాయిలు (సిద్ధార్థ, కార్తీక్).
సీతాదయాకర్ రెడ్డి 1994లో రాజకీయాల్లోకి ప్రవేశించి 2001లో దేవరకద్ర జడ్పీటీసి సభ్యులుగా విజయం సాధించి, జిల్లా పరిషత్తు చైర్మెన్ గా ఎన్నికయింది. 2009లో కొత్తగా ఏర్పడిన దేవరకద్ర అసెంబ్లీ నియోజకవర్గం నుండి తెలుగుదేశం పార్టీ తరఫున సీతాదయాకర్ రెడ్డి పోటీ చేయగా, కాంగ్రెస్ పార్టీ తరఫున స్వర్ణ సుధాకర్, భారతీయ జనతా పార్టీ నుండి భరత్ భూషణ్, ప్రజారాజ్యం పార్టీ తరఫున కె.ఎస్.రవి కుమార్, లోక్‌సత్తా పార్టీ తరఫున కృష్ణకుమార్ రెడ్డి పోటీ చేశారు. ప్రధానపోటీ తెలుగుదేశం, కాంగ్రెస్ పార్టీల మధ్య జరుగగా తెలుగుదేశం పార్టీ అభ్యర్థి సీతాదయాకర్ రెడ్డి తన సమీప ప్రత్యర్థి, కాంగ్రెస్ అభ్యర్థి స్వర్ణసుధాకర్‌పై 19034 ఓట్ల ఆధిక్యతతో విజయం సాధించింది.
2014 శాసనసభ ఎన్నికలలో తెలంగాణ రాష్ట్ర సమితి తరపున పోటీచేసిన ఆళ్ళ వెంకటేశ్వరరెడ్డి చేతిలో పరాజయం పొందింది.
రితు పాతక్
రితు పాతక్ ప్రముఖ బాలీవుడ్ నేపధ్య గాయిని. మధ్యప్రదేశ్ లోని గోపాల్ గంజ్ లో జన్మించిన ఈమె, ఇండియన్ ఐడెల్ సీజన్ 2లో పాల్గొన్న తరువాత దేశవ్యాప్తంగా ప్రసిద్ధి పొందింది. మరో టీవీ మ్యూజిక్ షో ఫేం ఎక్స్ లో కూడా ఆమె ఫైనలిస్టుగా నిలిచింది. శంకర్-ఎహ్సాన్-లోయ్ం సాజిద్-వాజిద్, ఆనంద్ రాజ్ ఆనంద్ వంటి  ప్రముఖ సంగీత దర్శకుల చేసిన ఎన్నో పాటలను పాడింది రితు.
మధ్యప్రదేశ్ లోని గోపాల్ గంజ్ లో జన్మించింది రితు. ఆమె తండ్రి కూడా గాయకుడే. స్థానిక ఆర్కెస్ట్రా షోలలోనూ, చిన్న చిన్న సంగీత సభల్లో పాడేవాడు ఆమె తండ్రి. ఆమె తండ్రి ప్రోత్సాహంతోనే రితు సంగీతంలో అభిలాష పెంచుకుంది. రితు తండ్రి ఆమెను వివిధ రియాలిటీ సంగీత షోలలో పాల్గొనేలా ప్రోత్సహించేవాడు. నాగపూర్ లో మొదట సంగీతంలో శిక్షణ తీసుకుంది ఆమె. ఆ తరువాత సంగీత మహాభారతిలో హిందుస్థానీ సంగీతం నేర్చుకుంది రితు.
సులోచన (నటి)
సులోచన తొలి తరం హిందీ సినిమా నటి. ఈమె మొదట మూకీలలోను ఆ తర్వాత టాకీలలోను సుమారు 200 చిత్రాలలో నటించింది. ఈమె అసలు పేరు రూబీ మేయర్స్. ఈమె ఒక ఆంగ్లో ఇండియన్. "ఇండియన్ గ్రేటాగార్బో"గా ప్రసిద్ధి చెందిన ఈమె రూబీ పిక్చర్స్ పేరుతో ఒక సంస్థను నెలకొల్పి దోదోస్త్ అనే సినిమాని నిర్మించింది. 1974లో ఈమెకు దాదాసాహెబ్ ఫాల్కే అవార్డును ప్రదానం చేశారు.
ఈమె పూర్వీకులు బాగ్దాద్ నుండి భారతదేశానికి వలస వచ్చిన యూదులు. ఈమె పూనాలో 1907లో జన్మించింది. ఈమె మొదట బొంబాయిలో ఒక ప్రైవేటు సంస్థలో టెలీఫోన్ ఆపరేటర్‌గా పనిచేసింది. ఒక ఫంక్షన్‌లో ఈమెను చూసిన కోహినూర్ ఫిలిం కంపెనీకి చెందిన మోహన్ భావనాని ఈమెకు తొలిసారి సినిమాలలో అవకాశం కల్పించాడు. కోహినూర్ కంపెనీలో అనేక విజయవంతమైన సినిమాలు చేసిన తర్వాత ఈమె ఇంపీరియల్ ఫిలిం కంపెనీకి మారింది. అక్కడ ఆ సమయంలో భారతదేశంలో అత్యధిక పారితోషికం తీసుకున్న నటిగా ఎదిగింది. ఆ సమయంలో బొంబాయి గవర్నర్ కన్నా ఈమె జీతం అధికంగా ఉండేది. ఈమె మూకీ శకంలో అతి పెద్ద హీరోగా పేరొందిన డి.బిల్లిమోరియాతో ప్రేమలో పడింది. ఇద్దరూ కలిసి 1933-39 మధ్యకాలంలో అనేక మూకీ చిత్రాలలో నటించారు. ఈమె నటించిన మూకీలు "మాధురి", "అనార్కలి"ల టాకీ వెర్షన్ విడుదలయ్యాయి. "ఇందిర బి.ఎ" మూకీ సినిమా "ఇందిర ఎం.ఎ"గా, "వైల్డ్ క్యాట్ ఆఫ్ బాంబే" మూగ సినిమా "బొంబాయికీ బిల్లీ"గా మాటలతో వెలువడ్డాయి. వైల్డ్ క్యాట్ ఆఫ్ బాంబే (బొంబాయికీ బిల్లి) సినిమాలో ఈమె ఏకంగా ఎనిమిది పాత్రలను ధరించింది. అనార్కలి పేరుతో వెలువడిన మూడు (ఒకటి మూకీ, రెండు టాకీలు) సినిమాలలో ఈమె నటించడం విశేషం. కాకపోతే వీటిలో తొలి రెండు సినిమాలలో కథానాయికగా మూడవ సినిమాలో ఈమె సలీం తల్లిగా నటించింది.
ఒకప్పుడు తన గ్లామర్‌తో కోట్లాది ప్రేక్షకుల మనసులను దోచుకున్న ఈ నటి చివరకు లోకం చేత విస్మరింపబడి ఒంటరిగా జీవిస్తూ 1983, అక్టోబర్ 10న ముంబాయిలోని తన ఫ్లాట్‌లో మరణించింది.
హనుమాన్ జంక్షన్ బస్ స్టేషన్
హనుమాన్ జంక్షన్ బస్సు స్టేషన్ భారతదేశంలోని ఆంధ్రప్రదేశ్ రాష్ట్రంలోని హనుమాన్ జంక్షన్ టౌన్ లో ఉన్న ఒక బస్ స్టేషన్. ఇది ఆంధ్రప్రదేశ్ రాష్ట్ర రోడ్డు రవాణా సంస్థ నకు చెందినది. కృష్ణా జిల్లా మరియు పశ్చిమగోదావరి జిల్లాలోని ప్రతి పట్టణాలకు, గ్రామాలకు మరియు ఆంధ్ర ప్రదేశ్ లోని అన్ని ప్రధాన నగరాలకు బస్సులు అందుబాటులో ఉన్న ప్రధాన బస్ స్టేషన్లలో ఇది ఒకటి. ఇది ఏలూరులో ప్రవేశించని బస్సుల కోసం ఇది ఇంటర్మీడియట్ హాల్టింగ్ స్టేషన్‌గా పనిచేస్తుంది.
ప్రసూతి
ప్రసూతి ఒక హిందూ దేవత, స్వాయంభువ మనువు మరియు శతరూప యొక్క కుమార్తె, దక్షుడు భార్య మరియు అనేక మంది కూతుర్లకు తల్లి. ఈమెకు ప్రియవ్రతుడు, ఉత్తానపాదుడు, ఆకూతి, దేవహూతి తోడబుట్టిన వారు. స్వాయంభువ మనువు, తన మొదటి కుమార్తె అకూతిని రుచి ప్రజాపతికి, మధ్య కుమార్తె అయిన దేవహుతినికర్దమ ప్రజాపతికి మరియు చిన్న కుమార్తె ప్రసూతిని దక్ష ప్రజాపతికి అప్పగించాడు. 
హిందూమతంలో మొట్ట మొదటి వివాహం దక్షుడు మరియు ప్రసూతి యొక్క వివాహం. వీరు ఇద్దరూ పదహారు (16) మంది కుమార్తెలకు జన్మనిచ్చారు. వీరిలో శ్రద్ధ, మైత్రి, దయ, శాంతి, తుష్టి, పుష్టి, ఉన్నతి, బుద్ధి, మేధ, తితిక్ష, హ్రీ, మూర్తి మరియు క్రియ ఈపదిమువ్వురు (13) కుమార్తెలను ధర్ముడుకు ఇచ్చి వివాహం చేశారు. అలాగే స్వాహాదేవిని అగ్నిదేవుడుకు, స్వధను పితృదేవతలకు, సతి(పార్వతి)ని శివుడుకు ఇచ్చి వివాహం చేశారు.
పులహుడు
పులహుడు లేదా పులాహా ఋషి లేదా పులహా విశ్వ సృష్టికర్త అయిన బ్రహ్మ కుమారుడు, మొదటి మన్వంతరములో సప్త (సెవెన్ గ్రేట్ సేజేస్ రిషి) బ్రహ్మ ఋషులు అయిన మరీచి, అత్రి, అంగీరసుడు, పులస్త్యుడు, పులహుడు, క్రతువు మరియు వశిష్ఠుడు లందు ఒకడు.
ఇంకొక వర్గీకరణలో బ్రహ్మ చేత సృష్టించబడిన పది ప్రజాపతిలలో ఒకడైన పులహా, ప్రజల పాలకుడు. 
బ్రహ్మ సప్త ఋషులను మరియు పదిమంది ప్రజాపతులను (కొన్ని లెక్కల ప్రకారం 21 మంది) రూపొందించినట్లుగా, వీరి నుండి మానవులు అందరూ జన్మించినట్లుగానూ నమ్ముతారు. పులహుడు బ్రహ్మ యొక్క తల భాగము నుండి జన్మించిన ఐదవ కుమారుడు. 
పులహుడు జ్ఞానం యొక్క శక్తిని ఋషి సనందన దగ్గర నేర్చుకున్నాడు. ఇతను తను నేర్చుకున్న జ్ఞానాన్ని మరియు విధ్యను ఋషి గౌతముడుకు బదిలీ చేశాడు. ఇతను అలకనంద నది ఒడ్డున తీవ్రమైన తపస్సు చేసాడు మరియు ఇంద్రుడు న్యాయస్థానంలో ఉండటానికి వరాన్ని పొందాడు.
రాజు అయిన భరతుడు తన సామ్రాజ్యాన్ని నిరాకరించినపుడు, పులహా యొక్క ఆశ్రయంలో శరణు కోరాడు.
మొదటి మన్వంతరము నందు జన్మించినప్పుడు, పులహా ఋషికి దక్షుడు కుమార్తె అయిన క్షమతో వివాహం జరిగింది. వీరికి కర్దమ, కనకపీఠ, ఉర్వరీవత అను ముగ్గురు కుమారులు మరియు పీవరీ అను కుమార్తె కలిగిరి. 
భాగవత పురాణం ప్రకారం పులాహా ఋషి కర్ధమ ప్రజాపతి మరితు దేవహుతి కుమార్తె అయిన గతిని కూడా వివాహం చేసుకున్నాడు. ఈ దంపతులకు కర్మశ్రేష్ట, వరీయాంశ మరియు సహిష్ణు అను ముగ్గురు కుమారులు కలిగారు.
ఇతను శివ భగవానుడికి శివారాధకుడుగా ఉన్నాడు. పులహుడు యొక్క భక్తికి పరవశం చెందిన శివుడు ఆనందంగా,
వారణాసి లోని పులేశ్వర్ రూపంలో శివుడు దర్శన మిచ్చాడు.
అజ్మీరా రేఖ నాయక్
అజ్మీరా రేఖ నాయక్ తెలంగాణ రాష్ట్రానికి చెందిన రాజకీయ నాయకురాలు. తెలంగాణ రాష్ట్ర సమితి తరపున ఖానాపూర్ శాసనసభ నియోజకవర్గం నుండి ప్రాతినిథ్యం వహిస్తుంది.
అజ్మీరా రేఖ నాయక్ 1974, ఫిబ్రవరి 19న కే. శంకర్ చౌహాన్, శ్యామలా దంపతులకు హైదరాబాద్లో జన్మించింది. హైదరాబాద్ బేగంపేట లోని హైదరాబాద్ పబ్లిక్ స్కూల్ నుంచి స్కూల్ విద్యను చదివిన అజ్మీరా రేఖ, ఉస్మానియా విశ్వవిద్యాలయంలో ఎంఏ, ఎల్ఎ.ఎల్.బి.ని పూర్తి చేసింది.
1997, ఆగస్టు 10న శ్యామ్ నాయక్ తో అజ్మీరా రేఖ నాయక్ వివాహం జరిగింది. వీరికి ఇద్దరు పిల్లలు (పూజ, అక్షిత్).
అజ్మీరా రేఖ నాయక్ 2009లో రాజకీయాల్లోకి ప్రవేశించి భారత జాతీయ కాంగ్రెస్ తరపున ఆసిఫాబాద్ జెడ్.పి.టి.సి. మెంబర్ గా పోటీచేసి, విజయం సాధించింది. 2013లో తెలంగాణ రాష్ట్ర సమితిలో చేరి, తెలంగాణ రాష్ట్ర ఉద్యమంలో చురుకైన పాత్రను పోషించింది. 2014క్ష ఖానాపూర్ శాసనసభ నియోజకవర్గం నుంచి పోటీచేసి, తెలుగుదేశం పార్టీ అభ్యర్థి రితేష్ రాథోడ్ పై 30వేల మెజారితో విజయం సాధించింది.
సునీత సారధి
సునీత సారధి, భారతీయ గాయని. ఆమె కేవలం పాశ్చాత్య సంగీతం మాత్రమే కాక, సంప్రదాయ సంగీతం కూడా పాడుతుంది. ఆమె వివిధ చర్చిల్లో గాస్పెల్ గాయనిగా కూడా ప్రసిద్ధి చెందింది. 2000లో చానల్ వి, వర్జిన్ రికార్డ్స్ సంయుక్త ఆధ్వర్యంలో నిర్వహించిన వర్జిన్ వాయిస్ చాయిస్ అనే పోటీలో గెలుపొందింది సునీత. 2002లో సినిమాల్లో నేపధ్య గాయినిగా కెరీర్ ప్రారంభించింది ఆమె.
యేయి! నీ రొంబ అళగే ఇరుక్కు అనే తమిళ సినిమాతో నేపధ్య గాయినిగా తెరంగేట్రం చేసింది సునీత. ఈ సినిమాలోని ఇని నానుం నానిల్లై అనే పాటను శ్రీనివాస్, సుజాతా మోహన్ లు పాడగా, అందులో మధ్యలో వచ్చే ఆలాపనలు పాడింది సునీత. ఆమె వివిధ భాషల్లో దాదాపు 200 పాటలకు పనిచేసింది. కొన్ని పాటలు ఆమె పాడగా, మరి కొన్నిటికి కీబోర్డు ప్లేయర్ గానూ, తబలా వాద్య కళాకారిణిగా పనిచేసింది. ఆమె పాశ్చాత్య, సంప్రదాయ, గజ్, సోల్, నియో-సోల్ వంటి శైలిల్లో ఆమె గాయినిగా, వాద్య కళాకారిణిగా కృషి చేసింది సునీత. ఆమె గస్పెల్ పాటల్లో తనదైన శైలితో ప్రసిద్ధి చెందింది ఆమె.
పాశ్చాత్య సంగీతానికి చెందిన కుటుంబంలో జన్మించిన సునీత, తన 4వ ఏట నుంచే చర్చిలలో పాటలు పాడుతుండేది. ఆమె తల్లి సుశీల సారధి ప్రముఖ మద్రాసు గాయక బృందాన్ని నడిపేది. ఈ బృందం ద్వారా సంతొమే, లజరస్ చర్చిల్లో ప్రదర్శనలు చేసేది ఆమె. సుశీల ఈ బృందంలో పియోనా కళాకారిణిగా పనిచేసేది. ఈ బృందంలో సునీత కూడా పాల్గొనేది. ఆమె పలు చర్చిల్లో పాటలు పాడటం ద్వారా చాలా ప్రసిద్ధి చెందింది.
2000లో చానెల్ వి, వర్జిన్ రికార్డ్స్ సంయుక్త ఆధ్వర్యంలో నిర్వహించిన వర్జిన్ వాయిస్ చాయిస్ పోటీలో గెలుపొందింది సునీత. 45,000 మంది ఈ పోటీకి అప్లై చేసుకోగా, 1,500 మంది ఎంపికయ్యారు. ఇంతమందిలో సునీత విజేతగా నిలిచింది.
గరమ్‌ హవా
గరమ్‌ హవా (హిందీ: गर्म हवा) 1973లో విడుదలయిన హిందీ చలన చిత్రం. యూనిట్ 3 యం.యం. బ్యానర్ పై ఈ సినిమా యం.ఎస్.సత్యు దర్శకత్వంలో వెలువడింది. ఈ చిత్రానికి ఉత్తమ జాతీయ సమైక్యతా చిత్రంగా నర్గీస్ దత్ ఉత్తమ జాతీయ సమైక్యతా చలనచిత్ర పురస్కారం లభించింది. ఈ సినిమా ఇస్మత్ చుగ్తాయ్ వ్రాసిన ఒక అముద్రిత కథ ఆధారంగా తీయబడింది.
మీర్జా సలీం ఆగ్రాలో పాదరక్షల వ్యాపారం చేసే వ్యక్తి. ఆ వ్యాపారం ఎక్కువగా ముస్లింల చేతుల్లోనే వుండేది. భారతదేశానికి స్వాతంత్ర్యం వచ్చిన తర్వాత, అతని సహచరులు చాలా మంది భారతదేశం విడిచిపెట్టి వెళ్ళిపోవడంతో సలీం వ్యాపారం బాగా దెబ్బతిన్నది. సలీం అన్న హలీం మీర్జా కూడా భార్యను, కొడుకు ఖాజింను తీసుకుని పాకిస్తాన్ వెళ్ళిపోయాడు. సలీం కూతురు అమీనాను, ఖాజిం కు యిచ్చి వివాహం చేయాలన్న ప్రతిపాదన ఉంది. అయితే, కాజిం పాకిస్తాన్‌లో స్థిరపడిన వెంటనే ఆగ్రా వచ్చి, సలీం కుమార్తెను వివాహం చేసుకుంటానని చెప్పాడు. కాని అదేం జరగలేదు. ఖాజీం తల్లిదండ్రులు పాకిస్తాన్ వారితోనే వియ్యం పొందాలనుకున్నారు.
మీర్జా సలీమ్‌ కాపురం వుంటున్న తాతల కాలం నాటి ఇల్లు అన్న హలీమ్‌ పేరిట ఉండటం వల్ల అతను వెళ్ళిపోగానే వాళ్ళకు ఆ ఇంటిమీద అధికారం పోయింది. ఒక సింధీ కాందిశీక వర్తకుడు ఆ ఇంటిని వశం చేసుకున్నాడు. సలీమ్‌ కుటుంబం దగ్గర్లోనే వున్న ఒక చిన్న ఇంటిని అద్దెకు తీసుకుని వెళ్ళి పోయింది.
కొంతకాలం తర్వాత కాజిమ్‌కు విదేశ స్కాలర్‌షిప్ వచ్చింది. విదేశం వెళ్ళేముందు అతను అమీనాను చూడాలని ఆత్రుత పడి, సరిహద్దు దాటి ఆగ్రా వచ్చి అమీనాను కలుసుకున్నాడు. అదే అవకాశంగా భావించి సలీమ్‌ దంపతులు పెళ్ళికి ఏర్పాట్లు చెయ్యసాగారు. అంతలోనే పోలీసులు వచ్చి, కాజిమ్‌ను అరెస్టు చేశారు.
షంషాద్ సలీమ్‌ సోదరి కొడుకు. అతను అమీనాను చేసుకోవాలని తహతహలాడాడు. కానీ అతని అక్కకు ఇంకా పెళ్ళి కానందువల్ల అతని వివాహ ప్రయత్నం ఫలించలేదు. సలీమ్‌ మీర్జా వ్యాపారం సరిగ్గా సాగడంలేదు. అన్నలాగే అతనూ డబ్బు, దస్కం తీసుకుని పారిపోతాడేమోనన్న అనుమానంతో బ్యాంకులు అతని వ్యాపారానికి అప్పులు ఇవ్వడం మానేశాయి. దానికితోడు సింధీ పంజాబీ కాందిశీకులు చర్మ వ్యాపారాన్ని చేపట్టారు. సలీమ్‌ మీర్జాకు వ్యాపారం దుర్భరం కాసాగింది. ఆ వ్యధలో అతను తాను కూడా పాకిస్తాన్ వెళ్ళిపోవాలను కున్నాడు.
షంసాద్ తండ్రి అక్రమ వ్యాపారం చెయ్యడం మొదలెట్టాడు. విషయం బయట పడబోతున్న సమయంలో అతను కొడుకు షంషాద్‌తో సహా పాకిస్తాన్‌కు ప్రయాణం కట్టాడు. ఆ సమయంలోనే సలీమ్‌తల్లి మరణించింది.
ఒకరోజు రోడ్డుమీద జరిగిన చిన్నప్రమాదం, దాంతో చెలరేగిన మత సంబంధమైన అల్లర్ల కారణంగా ఏ పాపం ఎరుగని సలీమ్‌ చావు దెబ్బలకు గురయ్యాడు. అతని ఫ్యాక్టరీ కూడా అగ్నికి ఆహుతయ్యింది.
తన కుమార్తెకూ, కొడుకుకూ పెళ్ళి ఏర్పాట్లు చెయ్యాలని షంషాద్ తల్లి ఆగ్రా వచ్చింది. అది చూసి అమీనా ఎంతో సంబరపడింది. సలీమ్‌ భార్య వివాహం తేదీ వివరాలు అడగబోతే ఆమె షంషాద్‌కు అమీనాను చేసుకోవడం లేదని, పాకిస్తాన్‌లో వున్న సంబంధాన్నే చూశామని చెప్పింది. అనుకున్న ఈ పెళ్ళికి కూడా అంతరాయం కలగడంతో అమీనా ఆత్మహత్య చేసుకున్నది.
మీర్జా సలీమ్‌ పూర్తిగా నిస్సహాయుడయ్యాడు. ఇంక లాభం లేదని, దేశం విడిచిపెట్టి వెళ్ళిపోవాలని నిర్ణయించుకున్నాడు. రైలు ఎక్కడానికి కొడుకుతో సహా, స్టేషన్‌కు బయల్దేరాడు. దారిలో వాళ్ళకు ఒక వూరేగింపు ఎదురైంది. జీవనోపాధికి సరైన మార్గం కావాలని చేస్తున్న ఆందోళన అది. సలీమ్‌ కొడుకు ఒక్కసారిగా, టాంగా దూకి ఆ సమూహంలో కలిశాడు. ఒక్క క్షణం ఆలోచించి సలీమ్‌ కూడా ఆ గుంపులో కలిశాడు. అతని దేశాభిమానమే అతనికి ఆశ్రయం ఇచ్చింది.
విభాండక ఋషి
విభాండక ఋషి (హిందీ- विभान्डक ॠषि), కశ్యపుడు యొక్క వంశీయుడైన హిందూ సన్యాసి లేదా ఋషి.
ఇతని ఆశ్రమం మధ్యప్రదేశ్ రాష్ట్రంలోని భిండ్ పట్టణానికి దగ్గరలో ఉంది, అక్కడ అతను దేవుని యొక్క అంతిమ వాస్తవికత కోసం గొప్ప ధ్యానం మరియు తపస్సును చేపట్టాడు.
హిందూ పురాణాలు మరియు మహాభారతం యొక్క వనపర్వం కథ ప్రకారం, కౌశికి దేవదారి నది ప్రాంతంలో విభాండక ఋషి యొక్క ఆశ్రమం ఉంది. కౌశికి దేవదా నదిని కున్వారీ లేదా క్వారీ నదిగా గుర్తిస్తారు. 
భిండ్ పట్టణం పేరు ఈ గొప్ప ఋషి పేరు ద్వారా పెట్టబడింది. 
భిండి వద్ద ఉన్న విభాండక లేదా భిండి ఋషి అనే పురాతన ఆలయం ఇప్పటికీ ఉంది.
రాజు పృథ్వీరాజ్ చౌహాన్ క్లాసిక్ పర్మల్ రాసో ప్రకారం, దట్టమైన అడవులలో ఉన్న విభాండక ఋషి యొక్క సమాధి స్థలం వద్ద (దహన ప్రదేశం) మకాం వేసి, సిర్సాగర్ యుద్ధంలో చందేల్తో పోరాడటానికి వెళ్లి వారి కమాండర్ మల్కాన్ను ఓడించాడు.
పాండవులు, వారి బహిష్కరణ సమయంలో, విభాండక ఋషి ఆశ్రమాన్ని సందర్శించారు. రాజు పృథ్వీరాజ్ చౌహాన్ నిర్మించబడిన శివుని దేవాలయం ఇప్పుడు ఈ ప్రదేశం వన ఖండేశ్వర్ దేవాలయంగా పిలువబడు తున్నది.
ఇతని కుమారుడు శృంగి ఋషి. పురాతన భారతదేశం యొక్క రామాయణ కాలంలో గొప్ప శృంగి ఋషి.
అద్వైత వేదాంత ప్రకారం, ఆది శంకరాచార్య నాలుగు మఠాలు (సంస్కృతం: मठ), పశ్చిమాన ద్వారకా ప్రధాన కార్యాలయం, తూర్పులోని జగన్నాధ పూరి, దక్షిణాన శృంగేరి మరియు ఉత్తరాన బదరీ మఠాన్ని స్థాపించారు. ప్రతి మఠం తన నాలుగు ప్రధాన శిష్యులలో ఒకరు ఉంటూ, ప్రతి ఒక్కరూ వేదాంత సంప్రదాయాన్ని కొనసాగిస్తున్నారు.
పాండే ప్రకారం, ఈ మఠాలు శంకరాచార్యచే స్వయంగా స్థాపించబడలేదు, కానీ వాస్తవానికి విభాండక ఋషి మరియు అతని కుమారుడు ఋష్యశృంగ మహర్షి చే స్థాపించబడిన ఆశ్రమాలు.
ఆది శంకరాచార్యులు ద్వారకా మరియు శృంగేరిలోని ఆశ్రమాలు వారసత్వంగా తీసుకున్నారు మరియు శృంగవరపుర వద్ద ఉన్నఆశ్రమాన్ని బదరీకు మరియు అంగదేశం వద్ద ఉన్నఆశ్రమాన్ని జగన్నాథ పురి వద్దకు ఆశ్రమాలను మార్చారు.
జయవాణి
జయవాణి (ఉమామహేశ్వరి) తెలుగు టివీ, చలనచిత్ర నటీమణి. 2006లో ఎస్.ఎస్. రాజమౌళి దర్శకత్వంలో వచ్చిన విక్రమార్కుడు సినిమా ద్వారా గుర్తింపు తెచ్చుకుంది.
ఈవిడ ఆలపాటి తిరుపతయ్య, సుగుణ దంపతులకు కృష్ణా జిల్లా, విజయవాడ లో జన్మించింది. బి.ఏ. వరకు చదివింది.
చిన్నప్పటి నుండి సినిమాలపై ఉన్న ఆసక్తితో కూచిపూడి నృత్యం నేర్చుకుంది. జయవాణికి సినిమాల పిప్చి ఎక్కువకావడంతో 10వ తరగతిలోనే గుమ్మడి చంద్రశేఖర్ రావుతో వివాహం జరిగింది. పెళ్ళయిన తరువాత బి.ఏ.చదివి, భర్త సహకారంతో నటిగా మారింది.
మొదటగా "రండి లక్షాధికారి కండి" అనే టి.వీ. సీరియల్ లో నటించిన జయవాణి, అనేక చిత్రాలలో చిన్నచిన్న పాత్రలు పోషించింది. విక్రమార్కుడు సినిమా ద్వారా గుర్తింపు తెచ్చుకుంది.
శ్వేత మోహన్
శ్వేత మోహన్, ప్రముఖ భారతీయ గాయిని. ఆమె సంప్రదాయ సంగీతం, సినీ సంగీతం రెండూ పాడుతుంది. మలయాళ, తమిళ, తెలుగు, కన్నడ, హిందీ భాషల్లో ఎన్నో పాటలు పాడింది. శ్వేత.
చెన్నైలోని ఒక మలయాళ కుటుంబంలో జన్మించింది శ్వేత. ఆమె కృష్ణమోహన్, సుజాత మోహన్ ల కుమార్తె. ఆమె తల్లి సుజాత ప్రముఖ సినీ నేపధ్యగాయిని, సంప్రదాయ సంగీత గాయిని. 16 జనవరి 2011న ఆమె అశ్విన్ శశిని వివాహం చేసుకుంది. అశ్విన్ ఆమె స్నేహితురాలు ఆరతి సోదరుడు.
ఆంటోనీ లావోయిజర్
ఆంటోనీ-లారెంట్ఆం డి లావోయిజర్ (ఆంటోనీ లావోయిజర్) (26 August 17438 May 1794;) ప్రఖ్యాత ఫ్రెంచ్ రసాయన శాస్త్రవేత్త. రసాయన శాస్త్రంలో ఈయన చేసిన కృషికి గుర్తింపుగా ఆయనను కొందరు "ఆధునిక రసాయన శాస్త్ర పితామహుడు" అని పిలుస్తారు.. ఆయన "హిస్టరీ ఆఫ్ కెమిస్ట్రీ" మరియు "హిస్టరీ ఆఫ్ బయాలజీ" గ్రంధాల రచనతో ఎంతో గుర్తింపు పడ్డాడు.
ఆయన దహన చర్యలను గురించి అధ్యయనం చేసాడు. ఈయన పదార్థాల భౌతిక స్థితులకు సంబంధం లేకుండా క్రియాజనకాల మరియు క్రియాజన్యాల ద్రవ్యరాశులను ఖచ్చితంగా లెక్కించగలిగాడు. తన పరిశీలనల ఆధారంగా ద్రవ్యనిత్యత్వ నియమాన్ని ప్రతిపాదించాడు.
దహన క్రియలో ఆక్సిజన్ యొక్క పాత్రను ఆవిష్కరించడం ద్వారా ప్రసిద్ధుడైనాడు. ఆయన ఆక్సిజన్ కు 1778లో, హైడ్రోజన్ కు 1783 లలో నామకరణం చేసాడు. ఆయన మెట్రిక్ వ్యవస్థ నిర్మాణంలో సహాయపడ్డాడు. ఆయన మొదటిసారి విస్తృతమైన మూలకాల జాబితాలను రాసాడు. ఇది రసాయన పదార్థాల నామీకరణ విధానానికి దోహదపడింది. ఆయన సిలికాన్ మూలక ఉనికిని 1787లో అంచనా వేసాడు . ఆయన సల్ఫర్ (గంధకం) ఒక మూలకమని మొదటిసారి తెలియజేసాడు. ఆయన పదార్థం దాని స్థితిలోనూ మరియు ఆకారంలో మార్పు వచ్చినప్పటికీ దాని ద్రవ్యరాశిలో మార్పు ఉండదని ప్రవేశపెట్టాడు.
ఆయన పారిస్ నగరంలో ఉన్నత వర్గానికి చెందిన సంపన్న కుటుంబంలో ఆగష్టు 26, 1743 న జన్మించాడు. ఆయన తండ్రి పారిస్ పార్లమెంటులో న్యాయవాదిగా ఉండేవాడు. ఆయనకు ఐదు సంవత్సరాల వయసులో తన తల్లిని మరణించడంతో పాటు వారసత్వంగా పెద్ద అదృష్టం లభించింది. ఆయన పారిస్ విశ్వవిద్యాలయం లోని కాలేజ్ డెస్ క్వారె లో పాఠశాల తన 11వయేట 1754లో విద్యను ప్రారంభించాడు. చివరి రెండు సంవత్సరాల విద్యాభ్యాసంలో (1750-61) ఆయన రసాయన శాస్త్రం, వృక్ష శాస్త్రము, ఖగోళ శాస్త్రం మరియు గణిత శాస్త్రాలను అభ్యసించాడు. తత్వ శాస్త్రంలో ఆయన ప్రముఖ గణిత శాస్త్రవేత్త మరియు పరిశీలనా ఖగోళ శాస్త్రవేత్త అయిన ఆబ్బె నికోలస్ డి లాకాలైట్ వద్ద శిక్షణ పొందాడు. ఆయన వాతావరణ పరిశీలనలో ఆసక్తిని కలిగించి శాస్త్రజ్ఞానంపై ఉత్సుకతను కలిగించాడు. లావోయిజర్ న్యాయ పాఠశాలలో చేరి 1763 లో బ్యాచిలర్స్ డిగ్రీని పొందాడు మరియు 1764 లో లైసెన్స్ పొందాడు. న్యాయ శాస్త్ర పట్టాను అందుకుని బార్ కౌన్సిల్ లో సభ్యుడయ్యాడు కానీ ఎప్పుడూ న్యాయవాద వృత్తిని ఆచరించలేదు. కానీ శాస్త్ర విద్యపై పరిశోధనలకు తన సమయాన్ని కొనసాగించాడు.
సుజాత మోహన్
సుజాత మోహన్, ప్రముఖ భారతియ సినీ నేపధ్య గాయిని. ఆమె ఎక్కువగా మలయాళం, తమిళ సినిమాల్లో పాటలు పాడింది. కానీ ఆమె తెలుగు, కన్నడ, హిందీ సినిమాల్లో కూడా పాటలు పాడింది. ఆమె దాదాపుగా 10,000కు పైగా పాటలు పాడింది. ప్రపంచవ్యాప్తంగా దాదాపు 5000 లైవ్ షోల్లో పాటలు పాడిన ఏకైక మహిళగా చరిత్ర సృష్టించింది సుజాత. మలయాళ సినిమాల్లో ఎక్కువగా పాటలు పాడటంతో మలయాళంలో ప్రముఖ గాయినిగా పేరొందింది.
భారతదేశ స్వతంత్రానంతరం ఏర్పాటైన ట్రావెన్ కోర్-కొచిన్ రాష్ట్ర ప్రధమ ముఖ్యమంత్రి పరూర్ టి.కె.నారాయణపిళ్ళే మనవరాలు సుజాత. 1981 మే 9న డాక్టర్ కృష్ణమోహన్ ను వివాహం చేసుకుంది ఆమె. ఆమె ఏకైక కుమార్తె శ్వేత మోహన్ కూడా గాయిని కావడం విశేషం.
సుజాత తన 17వ ఏట నుంచీ, చదువుకుంటూనే కె.జె.ఏసుదాసు వంటి ప్రముఖ గాయకులతో ప్రపంచవ్యాప్తంగా ఎన్నో స్టేజిలపై షోలు చేసింది. ఆమె 6వ తరగతి చదివే సమయంలోనే కన్నెళుతీ పొట్టుతట్టు అనే సినిమా పాట పాడింది. 1975లో విడుదలైన మలయాళ సినిమా టూరిస్ట్ బంగ్లాలోని ఈ పాటకు ఎం.కె.అర్జునన్ సంగీత దర్శకత్వం వహించారు. సంగీత దర్శకుడు శ్యాం చేసిన కామం క్రోధం మోహం, సలీల్ చౌదరీ స్వరపరిచిన అపరాధీ సినిమాల్లోని పాటలు పాడింది ఆమె. ఆ సమయంలోనే ఎం.జి.రాధాకృష్ణన్ ఎన్నో పాటలు పాడించాడు సుజాత చేత. అవన్నీ సినిమాలకు చెందని పాటలే. వాటిలో ఒడక్కుళల్ విలి అనే ఆల్బం అతి పెద్ద హిట్ అయింది.
అన్షు
అన్షు తెలుగు చలనచిత్ర నటీమణి. మన్మధుడు సినిమా ద్వారా తెలుగు సినిమారంగంలోకి అడుగుపెట్టిన అన్షు రాఘవేంద్ర, మిస్సమ్మ వంటి చిత్రాలలో నటించింది.
అన్షు లండన్ లో జన్మించింది. తల్లిదండ్రుల సొంత ఊరు ఢిల్లీ. ఒక సోదరుడు, ఒక సోదరి ఉన్నారు.
సినిమా చాయగ్రహుడు కబీర్ లాల్ అన్షుకు కుటుంబ మిత్రుడు. నటనలో అసక్తి ఉన్న అన్షు ఫోటోలను కొన్నిటిని విజయ భాస్కర్ గారికి చూపించడం జరిగింది. అలా మన్మధుడు సినిమా ఎంపికైంది. ఆ తరువాత ప్రభాస్ హీరోగా నటించిన రాఘవేంద్ర సినిమాలో హీరోయిన్ పాత్రను, మిస్సమ్మ సినిమాలో అతిధి పాత్రలో నటించింది. కొన్ని కన్నడ చిత్రాలలో కూడా నటించింది.
లండన్ లోని నివసిస్తున్న సచిన్ అనే వ్యక్తిని అన్షు పెళ్లి చేసుకుంది. వీరికి ఒక పాప.
నివాసితుల సంక్షేమ సంఘం
నివాస సంక్షేమ సంఘం (తరచూ ఆర్‌డబ్ల్యుఏ గా సంక్షిప్తీకరించబడింది) అనేది ఒక భారతీయ సంస్థ, ఇది భారతీయ నగరాల్లో ఒక నిర్దిష్ట నగర లేదా శివారు ప్రాంతం యొక్క నివాసితుల ప్రయోజనాలను సూచిస్తుంది. 
సభ్యత్వం స్వచ్ఛందంగా ఉంటుంది, మరియు నాయకత్వం సాధారణంగా రుసుము చెల్లించే సభ్యులచే ఎన్నుకోబడుతుంది. ఏ సంవత్సరానికైనా స్వచ్ఛంద రుసుము చెల్లించని సభ్యులకు సాధారణ జనరల్ బాడీ సమావేశాలలో ఓటు హక్కు ఉండదు మరియు సంఘం యొక్క ఇతర సమావేశాలు పాల్గొనే అవకాశం ఉండదు. ఎందుకంటే స్వచ్ఛంద సంస్థ యొక్క సభ్యత్వం నుండి వారిని ఎంచుకున్నట్లుగా భావించరు. కొన్ని ప్రదేశాలలో, అసోసియేషన్ అభివృద్ధి మరియు సంక్షేమ సంఘం వంటి వాటి పేర్లలో "అభివృద్ధి" అనే పదాన్ని కలిగి ఉంది. 
నివాసితుల సంక్షేమ సంఘాలు ప్రభుత్వ అధికారిక వ్యవస్థలు కాదు, మరియు భారతదేశంలో మురికివాడలు మరియు చట్టవిరుద్ధమైన గృహ ప్రాంతాలు కూడా నివాసితుల సంక్షేమ సంఘాలు పౌరుడి (ప్రజా) ప్రయోజనాలకు ప్రాతినిధ్యం వహిస్తాయి.
నివాసితుల సంక్షేమ సంఘాలు సాధారణంగా సహ-సహకార సంఘాల చర్యల ద్వారా నమోదు చేయబడతాయి. ఇటువంటి సమూహాలకు కనీసపు పదిహేను సభ్యులను కలిగి ఉన్న ప్రాంతం నుండి అవసరం ఉంటుంది. ఈ చర్యలు నివాసితుల సంక్షేమ సంఘం బై-లాస్ స్థాపనకు నియమాలను కూడా ఏర్పాటు చేస్తాయి. సభ్యత్వ ప్రమాణాలు, ఓటింగ్ హక్కులు, మరియు నివాసితుల సంక్షేమ సంఘం అధికారులు నమోదైన సమాజం తరఫున చట్టపరమైన చర్యలను ప్రారంభించగల పరిస్థితులు వంటివి ఇందులో ఉన్నాయి.
మురికివాడలలో మరియు అనధికారిక కాలనీలలో నివాసితుల సంక్షేమ సంఘాలు ప్రాబల్యం ఉన్నప్పటికీ, నివాసితుల సంక్షేమ సంఘాల వ్యూహాత్మక పాలనా నిర్ణయాల్లో పాల్గొన్న ప్రభుత్వ కార్యక్రమాలు, ఢిల్లీ యొక్క భగీదారి పథకం వంటివి, ప్రణాళికాబద్ధమైన పరిసరాలలో ఉన్న నివాసితుల సంక్షేమ సంఘాలు మాత్రమే ఉన్నాయి. 
నివాసితుల సంక్షేమ సంఘాలు మున్సిపాలిటీ రాజకీయాల్లో మరియు 2000 ల ఆరంభం నుండి నిర్ణయం తీసుకోవడంలో ఎక్కువగా పాల్గొంటున్నాయి మరియు వీటి ప్రాముఖ్యతను ఎక్కువగా పెంచుకుంటున్నాయి.
కరమన నది
కరమన నది కేరళలోని తిరువనంతపురంలో ప్రవహించే నది. ఇది పడమర కనుమలులోని అగస్త్యార్ కూటంలో పుట్టి పడమర వైపున 66 కిలోమీటర్లు ప్రవహించాకా కోవళం దగ్గర అరేబియా సముద్రంలలో కలిసిపోతుంది. ఈనదికి కరమన పేరు తిరువనంతపురంలోని కరమన అనే ఒక శివారు నుంచి వచ్చింది.
ఈ నది ఒడ్డున ఎక్కువ అడవి ఉండగా, కొన్ని చోట్ల మాత్రం‌ కొబ్బరి తోటలు, వరి పంటలు ఉన్నాయి.
కరమన అగస్త్యార్ కూటం దగ్గర సముద్రపు మట్టం కన్నా 1600 మీటర్లు ఎత్తున మొదలవుతుంది. చెమ్ముంజి, మొట్ట, ఆతిరమల, కావియార్, అట్టయార్, వయప్పాడ్యార్, తోడయార్ మరియి కిఌయార్ కరమనలో కలిసిపోయే ఏర్లు. వీటిలో అందరిలోకి పెద్దది కిఌయార్, ఏదైతే కరమనలో కలిసిపోయే ముందు 24 కిలోమీటర్లు ప్రవహిస్తుందో. ఈ యేటి పైన ఐదు ఆకట్లు కట్టబడ్డాయి. కరమన వడ్డున అట్టుకళ్, పద్మనాభస్వామి మొదులు ఎన్నో 
పేరుగాంచిన గుడులు కూడా ఉన్నాయి.
కరమన పైన రెండు కీలకమైన ఆనకట్లు ఉన్నాయి. ఒకటేమో అరువిక్కార, మరొకటేమో పెప్పార. అరువిక్కార ఆనకట్టు తిరువనంతపురంకి తాగునీరు అందించడానికి 193౩లో లార్డ్ విలియంచే కట్టించబడింది. పెప్పార ఆనకట్టు,
అరువిక్కార ఆనకట్టులోకి వచ్చే నీటిని అదుపుచేయడాని కట్టించబడింది. పెప్పార ఆనకట్టు వల్న ఎన్నొ సార్లు తిరువనంతపురంకి వరదలు రాకుండా ఆగిపోయాయి.
కరమన నదిపై ఎన్నో వంతెనలు ఉన్నాయి. వీటిలో అందరిలోకి కీలకమైనది NH-47.
మువ్వలవానిపాలెం (ఎంవిపి) కాలనీ
మువ్వలవానిపాలెం (ఎంవిపి) కాలనీ భారత దేశము లోని నగరమైన విశాఖపట్నంలో పట్టణ పొరుగు ప్రాంతంగా ఉంది. ఇది నగరం యొక్క ఉన్నత ఆదాయ ప్రాంతాలలో ఒకటి. ఈ కాలనీ 12 విభాగాలుగా విభజించబడింది. ఇది ఆసియాలో అతిపెద్ద నివాస కాలనీ.
ఒక ఆధునిక ఆడిటోరియం, అంఫీ థియేటర్ మరియు మూడు కన్వెన్షన్ హాళ్ళు షుమారు ₹ 20 కోట్లుతో ఇక్కడ నిర్మిస్తున్నారు. వీటికి పునాది రాయి 2014 ఫిబ్రవరిలో వేయబడింది. 
ఎంవిపి కాలనీ సెక్టార్ -9 యొక్క ఖండన తెన్నేటి పార్క్ వద్ద ఉంది. శివాజీ పార్క్ కాలనీకి సమీపంలో ఉంది. అలాగే భీమిలి (సముద్ర డ్రైవ్) వైపు ఉన్న బీచ్ రోడ్ బంగాళాఖాతం (బెంగాల్ బే) సముద్రం యొక్క అద్భుతమైన దృశ్యాన్ని చూడవచ్చు మరియు హార్బర్ లో లంగరు నౌకలు కూడా ఉంటాయి.
ఎపిఎస్‌ఆర్‌టిసి ఎంవిపికాలనీ బస్ స్టేషన్ నుండి నగరంలోని ప్రతి భాగానికి బస్సు సేవలను నిర్వహిస్తుంది. ఎంవిపి డబుల్ రోడ్ మరియు బీచ్ రహదారి కాలనీ యొక్క ప్రధాన రహదారులు.
రైల్వే న్యూ కాలనీ
రైల్వే న్యూ కాలనీ భారతదేశంలోని విశాఖపట్నంలో వాణిజ్య మరియు నివాస కేంద్రాలలో ఒకటి. రైల్వే న్యూ కాలనీ పేరు రైల్వే కాలనీ నుండి వచ్చింది. భారతీయ రైల్వేలు (ఇండియన్ రైల్వేస్) యొక్క నివాస ప్రాంతం (రైల్వే క్వార్టర్స్) ఇక్కడ ఉంది.
రైల్వే న్యూ కాలనీ పరిసర ప్రాంతాలు అయిన గోమ్సిటీ, డైమండ్ పార్క్, ద్వారకానగర్, రాజేంద్ర నగర్, కంచరపాలెం, అక్కయ్యపాలెం, ఆర్.టి.సి కాంప్లెక్స్, అల్లిపూర్, డాబా గార్డెన్స్, తాటిచెట్లపాలెం, ఆసిల్‌మెట్ట సిబిఎం కాంపౌండ్ మరియు దొండపర్తి ఉన్నాయి.
రైల్వే న్యూ కాలనీ నుండి గాజువాక, ఎన్ఎడి ఎక్స్ రోడ్డు, గోపాలపట్నం, ద్వారకా నగర్, మరియు ఆసిల్‌మెట్ట లకు ఎపిఎస్‌ఆర్‌టిసి బాగా అనుసంధానించబడి ఉంది.
ఈ కాలనీకు దగ్గరగా ఉన్న ప్రాంతాలు అయిన అక్కయ్యపాలెం మరియు కంచర్లపాలెంలో అనేక పాఠశాలలు మరియు కళాశాలలు ఉన్నాయి
శ్రీ కన్య మూవీ థియేటర్ మరియు శ్రీ కన్య హోటల్ ఈ కాలనీలో ఉన్నాయి.
వస్తు, సేవల పన్ను (జీఎస్టీ)
వస్తు, సేవల పన్ను (గూడ్స్ అండ్ సర్వీసెస్ టాక్స్ - జీఎస్టీ) అన్నది భారతదేశంలో అనేక విడివిడి పన్నులను ఒకే పన్నులో విలీనం చేసేలా రాబోతున్న పన్నుల వ్యవస్థ. దాన్ని 122వ రాజ్యాంగ సవరణ బిల్లు కింద రాజ్యాంగ (నూట ఒకటవ సవరణ) చట్టం 2016గా ప్రవేశపెట్టారు. జీఎస్టీ కౌన్సిల్, దాని ఛైర్మన్ కేంద్ర ఆర్థిక మంత్రి అరుణ్ జైట్లీ వస్తు సేవల పన్నును పరిపాలిస్తారు.
జీఎస్టీ అన్నది భారతదేశ వ్యాప్తంగా కేంద్ర, రాష్ట్ర ప్రభుత్వాలు విధించే పన్నుల బదులు వస్తువులు, సేవల తయారీ, అమ్మకం, వినియోగాలపై విధించనున్న సమగ్రమైన పరోక్ష పన్ను.
ఈ పద్ధతిలో జీఎస్టీ-నమోదిత వ్యాపారాలు తమ వాణిజ్య వ్యవహారాల్లో భాగంగా కొనుగోలు చేసే సాధారణ వస్తువులు, సేవలపై జీఎస్టీ విలువ మీద పన్ను మినహాయింపు పొందవచ్చు. వస్తువులు, సేవలపై పన్ను విధించే నిర్వహణ బాధ్యత సాధారణంగా ఏకైక అధికారి వద్ద ఉంటుంది. ఎగుమతులు జీరో-రేటెడ్ సప్లైలుగా పరిగణిస్తారు, దిగుమతులపై జీఎస్టీ కిందకు రాని కస్టమ్ డ్యూటీనీ, దానితో పాటు దేశీయ వస్తువులు, సేవలకు పడేలాంటి జీఎస్టీని విధిస్తారు.
భారతదేశంలో పరోక్ష పన్నుల విధానాన్ని సంస్కరించడంలో వస్తు, సేవల పన్ను (జీఎస్టీ) ప్రవేశపెట్టడం ప్రాముఖ్యత కలిగిన పరిణామం.  పలు కేంద్ర, రాష్ట్ర పన్నులను ఏకైక పన్నుగా  రూపొందించడం వల్ల  రెండు మార్లు ఒకే పన్ను పడడం వంటి సమస్యలను పరిష్కరిస్తుంది, ఒకే జాతీయ సాధారణ మార్కెట్ సాధ్యమవుతుంది. పన్నులోని సరళత వల్ల పరిపాలన, అమలు సులభం అవుతున్నాయి. వినియోగదారుల కోణం నుంచి చూస్తే వస్తువుల మీద మొత్తం పన్ను భారం అంచనాల మేరకు 25 నుంచి 30 శాతం వరకూ తగ్గనుండడం, ఒక రాష్ట్రం నుంచి మరో రాష్ట్రానికి రాష్ట్ర సరిహద్దుల్లో పన్ను చెల్లింపుల గురించి గంటల పాటు నిలుపుదల లేకుండా రవాణా సాగడం, పెద్ద ఎత్తున రాతకోతలు తగ్గుదల వంటి ప్రయోజనాలు లభిస్తాయి.
జిఎస్టి కౌన్సిల్ నాలుగు రకాల పన్నులను నెలకొల్పింది, ఇవి 5, 12, 18 మరియు 28 శాతం ఉన్నాయి.చాలా విషయాలు జీఎస్టీ(GST) నుండి మినహాయించబడినప్పటికీ,
సితార(గాయిని)
సితార కృష్ణకుమార్ (జననం 1 జూలై 1986), ప్రముఖ భారతీయ గాయిని. సితారగా ప్రసిద్ధమైన ఈమె సినీ నేపథ్య గాయినిగా ఎన్నో పాటలు పాడింది. తన కెరీర్ లో అతి ఎక్కువ పాటలు మలయాళంలో  పాడగా, తమిళ, తెలుగు, కన్నడ సినిమాల్లో కూడా పాడింది ఆమె. కర్ణాటక, హిందుస్థానీ సంగీతాలలో శిక్షణ పొందిన సితార, గజల్ గాయినిగా చాలా ప్రసిద్ధి చెందింది. దేశవ్యాప్తంగా పర్యటన చేస్తూ ఆమె కొన్ని వందల స్టేజిలపై షోలు చేసింది. జానపదం, ఫ్యూజన్ శైలులు సితారకు చాలా ఇష్టమైనవి. కేరళలోని ప్రముఖ సంగీత బ్యాండ్లతో కలసి ఎన్నో షోలు ఇచ్చింది ఆమె. ఏస్ట్రగా అనే సంగీత బ్యాండ్ ను స్థాపించింది సితార. ఈ బ్యాండ్ ద్వారా ప్రముఖ గాయకులు రిసన్, సుశాంత్, అభిజిత్, శ్రీనివాసన్, పల్సన్, తనూజ్, జితు ఓమ్మెన్ థామస్, సర్ఫార్జ్ ఖాన్ వంటి వారితో వివిధ స్టేజిలపై షోలు ఇచ్చింది ఆమె. సితార ఎక్కువగా స్త్రీ ప్రధానమైన పాటలతో మిక్స్ చేసి షోలు ఇస్తుంది. 2017లో ఎంటె ఆకాశం అనే ఆల్బంను స్వయంగా రాసి, స్వరపరచి, రికార్డు చేసింది ఆమె. రాత్రి పూట పని చేసే ఉద్యోగినులపై ఈ ఆల్బంను చిత్రించింది. ఈ ఆల్బంను అంతర్జాతీయ మహిళా దినోత్సవం రోజున తిరువనంతపురంలో కేరళ రాష్ట్ర అభివృద్ధి కార్పొరేషన్ నిర్వహించిన కార్యక్రమంలో విడుదల చేశారు.
కేరళలోని కోళికోడ్లో జన్మించింది సితార. ఆమె తండ్రి డాక్టర్ కె.ఎం.కృష్ణకుమార్ ప్రముఖ విద్యావేత్త. సితార తల్లి పేరు సేలీ కృష్ణకుమార్. సంప్రదాయ కళలకు చెందిన కుటుంబంలో పుట్టినా, సితార చిన్న వయసులోనే ప్రపంచ సంగీత లోకాన్ని చూసింది. ఆమె తన 4వ ఏటనే పాడటం మొదలుపెట్టింది. తెన్హిపాలంలో సెయింట్ పాల్ ఉన్నత మాధ్యమిక పాఠశాలలో ప్రాథమిక విద్యనభ్యసించింది ఆమె.   తరువాత కాలికట్ విశ్వవిద్యాలయం క్యాంపస్ స్కూల్ లో చదువుకుంది సితార. ఫెరోక్ లోని ఫరూక్ కళాశాలలో ఆంగ్ల సాహిత్యంలో డిగ్రీ పూర్తి చేసింది ఆమె. కేరళలోని కాలికట్ విశ్వవిద్యాలయంలో మాస్టర్స్ డిగ్రీ చేసింది సితార. 2009 ఆగస్టు 31న గుండె వైద్య నిపుణుడు డాక్టర్ ఎం.సజిష్ ను వివాహం చేసుకుంది ఆమె. ప్రస్తుతం వారు కేరళలోని  అలువలో ఉంటున్నారు. వారిద్దరికీ 2013 జూన్ 9న ఒక పాప పుట్టింది.
అల్ఫోన్సా
అల్ఫోన్సా చలనచిత్ర నటి. దక్షిణ భారత భాషా సినిమాలలో హిరోయిన్ గా, కారక్టర్ ఆర్టిస్ట్ గా, ఐటంగర్ల్ గా చేసింది.
అల్ఫోన్సా, అక్టోబర్ 9న చెన్నై లో జన్మించింది. వీరిది క్రిస్టియన్ కుటుంబం.
రజనీకాంత్ నటించిన బాషా, విక్రమ్ నటించిన దిల్, కమల్ హాసన్ నటించిన పంచతంత్రం వంటి అగ్రనాయకుల సినిమాల్లో ప్రత్యేక పాత్రలో నటించింది.
దోసపాడు రైల్వే స్టేషను
దోసపాడు రైల్వే స్టేషను దోసపాడు నీటి ప్రవాహానికి సమీపంలో ఉన్న రైల్వే స్టేషను. ఇది ఆంధ్ర ప్రదేశ్ రాష్ట్రములోని కృష్ణా జిల్లాలో దోసపాడులో పనిచేస్తుంది. ఇది పాములపాడు మరియు దోసపాడు గ్రామాలకు పనిచేస్తుంది. దోసపాడు రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది. ఇది విజయవాడ-నిదడవోలు శాఖ మార్గము మీద ఉంది.
తరిగొప్పుల రైల్వే స్టేషను
తరిగొప్పుల రైల్వే స్టేషను ఆంధ్రప్రదేశ్‌ లోని కృష్ణా జిల్లా లోని తరిగొప్పుల వద్ద ఉన్న ఒక భారతీయ రైల్వే స్టేషను. ఇది గుడివాడ-మచిలీపట్నం శాఖ పరిధిలో నిర్వహించబడుతుంది మరియు సౌత్ సెంట్రల్ రైల్వే జోన్ యొక్క విజయవాడ రైల్వే విభాగంలో నిర్వహించబడుతుంది. ఇది డివిజన్‌లో రిజర్వేషన్ టికెటింగ్ వ్యవస్థ లేని (యుటిఎస్) 65 స్వతంత్ర స్టేషన్లలో ఇది ఒకటి. ఇది దేశంలో 2953వ రద్దీగా ఉండే స్టేషను.
విజయవాడ-నిడదవోలు శాఖ మార్గము
విజయవాడ-నిడదవోలు (లూప్ లైన్) శాఖ మార్గము , విజయవాడ-గుడివాడ-భీమవరం టౌన్-నిడదవోలు రైల్వే స్టేషన్ల (లూప్) శాఖ . విజయవాడ మరియు నిడదవోలు స్టేషన్లు హౌరా-చెన్నై ప్రధాన రైలు మార్గము (హౌరా-చెన్నై మెయిన్ లైన్) లో ఉన్నాయి. ఇది దక్షిణ మధ్య రైల్వే జోన్ యొక్క విజయవాడ రైల్వే డివిజన్ యొక్క పరిపాలక అధికార పరిధిలో ఉంది.
బెంగుళూరు పద్మ
బెంగుళూరు పద్మ రంగస్థల, చలనచిత్ర నటి మరియు నృత్యకారిణి. అనేక సినిమా లలో సహాయ నటిగా నటించింది.
ఈవిడ అప్పలస్వామి, సుశీలా రాణి దంపతులకు కృష్ణా జిల్లా, విజయవాడ లో జన్మించింది. తండ్రి రైల్వే ఉద్యోగి అవడంతో బదిలీపై హైదరాబాద్ కి వచ్చారు. హైదరాబాద్ లోనే పద్మ బాల్యం గడిచింది. ఎం.ఎ (హిస్టరీ) చదివింది.
ప్రముఖ రచయిత, నటుడైన అరుణ్ కుమార్ తో పద్మ వివాహం జరిగింది. వీరికి ఇద్దరు అబ్బాయిలు, ఒక అమ్మాయి. అబ్మాయి శ్రీనివాస్ ప్రసాద్, అమ్మాయి గాయత్రీరావు లు కూడా నటులే. గాయత్రీరావు హ్యాపీ డేస్, ఆరెంజ్‌, గబ్బర్ సింగ్, ఏకలవ్య వంటి సినిమాలలో నటించింది.
నాలుగు సంవత్సరాల వయసులోనే సినీరంగంలోకి ప్రవేశించి, ఆలుమగలు చిత్రంలో అల్లు రామలింగయ్య పిల్లల్లో ఓ కూతురిగా నటించింది. ఆతర్వాత బొమ్మరిల్లు అనే చిత్రంలో బాలనటిగా నటించింది. చిరంజీవి నటించిన స్టువర్టుపురం పోలీస్ స్టేషన్ చిత్రంలో చరణ్‌రాజ్ కి సహాయనటిగా చేసింది. అలా 150పైగా చిత్రాల్లో నటించింది.
దొంగలు (నాటిక)
దొంగలు (సాంఘీక నాటిక) చైతన్య కళా భారతి, కరీంనగర్ వారు ప్రదర్శించిన సాంఘీక నాటిక. ఈ నాటికను ప్రముఖ రచయిత పి. శివరాం రచించగా, నటుడు దర్శకుడైన మంచాల రమేష్ దర్శకత్వం వహించాడు.
దొంగలు ఇంట్లోకి చొరబడితే- లైటు వేసి తాళాలందించి దొంగతనం చేసుకోమంటుంది ఓ తల్లి. దానికంటేముందు, బతికున్నకాలంలో ఎందరికో అన్నం పెట్టిన ఆమె భర్త ఆత్మశాంతికై భోజనం చేయాలనే షరతు విదిస్తుంది. దీనికి దొంగలు అంగీకరిస్తారు. ఆ వృద్ధురాలి కన్న కొడుకులు.. వారి తండ్రి ఆఖరి క్షణాల్లో దగ్గరుండరు, చనిపోయినా రారు. సంవత్సరీకం నాడు సైతం తల్లిని పట్టించుకోకపోవడం ఆ మాతృ హృదయాన్ని కలచివేస్తుంది. ఆమె మైకంతో సొమ్మసిల్లిపోతే- మరణించినట్లు భావిస్తారు దొంగలు. ఆకలి తీర్చిన ఆమెను అనాథ శవంలా వదిలేయకుండా తలకొరివి పెట్టే కొడుకులుగా మారబోతారు. బిడ్డలను చూడాలన్న బలీయమైన కోరికతో బతికున్నప్పటికీ చనిపోయినట్లుగా అంతకుముందే ఆ తల్లి చేయించిన ఫోన్‌కాల్‌తో అసలు బిడ్డలిద్దరూ వస్తారు. తల్లి మరణం వారిని బాధించదు. ఆస్తిని దోచుకోవడానికి వచ్చిన కరెన్సీ దొంగలపై గొడవపడి పోలీస్‌ కంప్లైంట్‌ ఇస్తారు. విచారణ క్రమంలో తెప్పరిల్లిన తల్లి, తన సొంత బిడ్డలను గుర్తించనట్లు ప్రవర్తిస్తుంది. మొత్తం ఈ ఉదంతం తన తల్లిని వృద్ధాశ్రమంలో వదిలిన ఎస్‌ఐలో సైతం మార్పు తెస్తుంది. ఆస్తి కోసం బతికున్న తల్లిని చంపడానికి సిద్ధపడ్డ కొడుకులకు ఆస్తుల్ని వదిలేసి, ఆత్మాభిమానంతో కొద్దిక్షణాలైనా కొడుకుల ప్రేమను చూపించిన కరెన్సీ దొంగలతో శేషజీవితం గడపడానికి వెల్లిపోతుంది ఆ తల్లి.
అమ్మ - శ్రీమతి కె. విజయలక్ష్మీ, నంది (పెద్దోడు) - మంచాల రమేష్, సాయి (చిన్నోడు) - కె. సత్యనారాయణ, చక్రి (పెద్దకొడుకు) - గద్దె ఉదయకుమార్, సతీశ్ (చిన్నకొడుకు) - రంగు వెంకటనారాయణ, యస్.ఐ. అల్లంకొండ కిషన్ రెడ్డి.
సంగీతం - కె.ఎస్.ఎన్. శర్మ, ఆహార్యం - గద్దె ఉదయకుమార్, రంగాలంకరణ - తిప్పర్తి ప్రభాకర్, యం. మల్లేష్.
రాధ జయలక్ష్మి
రాధ, జయలక్ష్మి ప్రముఖ భారతీయ కర్ణాటక సంగీత విద్వాంసులు. వీరిద్దరూ రాధ జయలక్ష్మిగా ప్రసిద్ధి చెందారు. జంట గాయినులైన వీరు, 1940, 1950లలో సినీ నేపధ్య గాయినులుగా ప్రఖ్యాతమయ్యారు. ఆ తరువాత సంగీత గురువులుగా కూడా చేశారు. నిజానికి జయలక్ష్మి సినిమాల్లో నేపధ్యగాయనిగా పాడినా, ఇద్దరినీ కలిపి రాధ జయలక్ష్మిగా వ్యవహరించేవారు. రాధ, జయలక్ష్మి కజిన్. కచేరీలు ఇచ్చేటప్పుడు ఇద్దరూ కలిసి పాడేవారు.
ఆంధ్రప్రదేశ్‌ జాతీయ ప్రాముఖ్యత స్మారక చిహ్నాలు
ఇది భారతదేశంలోని ఆంధ్రప్రదేశ్ రాష్ట్రంలో పురావస్తు సర్వే ఆఫ్ ఇండియా (ఎఎస్‌ఐ) యొక్క వెబ్ సైట్ ద్వారా అధికారికంగా గుర్తించబడిన మరియు లభించే జాతీయ స్మారక చిహ్నాల జాబితా. స్మారక గుర్తింపు అనేది జాబితా యొక్క ఉపవిభాగం యొక్క సంక్షిప్తీకరణ (రాష్ట్రం, ఎఎస్‌ఐ సర్కిల్) మరియు ఎఎస్‌ఐ యొక్క వెబ్ సైట్ లో ప్రచురించబడిన అంకెల సంఖ్య మీద ఆధారపడి ఉంటుంది. జాతీయ ప్రాముఖ్యత స్మారక కట్టడాలు మరియు స్మారక చిహ్నాలు మొత్తం 137 ఉన్నాయి. వాటిలో 129 జాతీయ ప్రాముఖ్యత కలిగిన స్మారక కట్టడాలు మరియు స్మారక చిహ్నాలను మినహాయిస్తే మిగిలినవి గతంలో ఆంధ్రప్రదేశ్‌లో ఎన్-ఎపి-78 నుండి ఎన్-ఎపి-80, ఎన్-ఎపి-105, ఎన్-ఎపి-106 మరియు ఎన్-ఎపి-129 నుండి ఎన్-ఎపి-131 వంటి ఎనిమిది సైట్లు జాబితా చేయబడ్డాయి, ప్రస్తుతం ఇవి ఇప్పుడు తెలంగాణ లో ఉన్నాయి.
తూర్పుపాలెం (భట్టిప్రోలు)
తూర్పుపాలెం, గుంటూరు జిల్లా, భట్టిప్రోలు మండలానికి చెందిన గ్రామము. పిన్ కోడ్ నం. 522 265., యస్.ట్.డీ కోడ్=08648. తూర్పుపాలెం
తూర్పుపాలెం (భట్టిప్రోలు), ఓలేరు గ్రామ పంచాయతీ పరిధిలోని ఒక శివారు గ్రామం.
ఇదే పేరుగల గుంటూరు జిల్లా, చెరుకుపల్లి మండలంలోని మరియొక గ్రామం కొరకు చూడండి:- తూర్పుపాలెం (చెరుకుపల్లి)
ఇదే పేరుగల నెల్లూరు జిల్లాలోని మరియొక గ్రామం కొరకు చూడండి. తూర్పుపాలెం
నాగర్‌కర్నూలు
నాగర్ కర్నూలు జిల్లా
జనాభా : 8లక్షల 93వేల 308
విస్తీర్ణం : 6వేల 545 చదరపు కిలోమీటర్లు
మండలాలు : 22
రెవెన్యూ డివిజన్లు : 3
నాగర్ కర్నూలు : బిజేనేపల్లి, నాగర్ కర్నూలు, పెద్దకొత్తపల్లి, తెల్కపల్లి, తిమ్మాజిపేట, తాడూరు, కొల్లాపూర్, చిన్నంబావి (కొత్త), పెంటవెల్లి (కొత్త)
కల్వకుర్తి (కొత్త) : కల్వకుర్తి, మిడ్జిల్, ఉరకొండ (కొత్త), వెల్దండ, వంగూర్, చారకొండ (కొత్త)
అచ్చంపేట (కొత్త) : అచ్చంపేట, అమ్రాబాద్, పదర (కొత్త), బల్మూర్, లింగాల, ఉప్పునుంతల, సిద్దాపూర్ (కొత్త)
ప్రత్యేకతలు : సోమశిల ఘాట్, నల్లమల అటవీప్రాంతం, గుడిపల్లి రిజర్వాయర్, వట్టెం రిజర్వాయర్
నాగర్ కర్నూలు జిల్లా మొట్ట మొదటి జిల్లా కలెక్టర్ శ్రీ ఈ. శ్రీధర్
ఎస్.ఎ.కె.దుర్గ
డాక్టర్ ఎస్.ఎ.కుమారి దుర్గ (1940 జూన్ 1 - 2016 నవంబరు 20),  భారతీయ కర్ణాటక సంగీత విద్వాంసురాలు, సంగీత శాస్త్రవేత్త. ఆమె చెన్నైలో   ఎత్నోమ్యూజికాలజీ సెంటర్ వ్యవస్థాపకురాలు.
ఆమె తమిళనాడులోని కుంభకోణంలో ఎస్.ఎ.వెంకట్రామ అయ్యర్, లలితాబాయి దంపతులకు 1940 జూన్ 1 న జన్మించింది. ఆమె కర్ణాటక సంగీతంలో ప్రాధమిక శిక్షణ తన తల్లి లలితాబాయి వద్ద తీసుకుంది.
నందిత రాజ్
నందిత రాజ్ తెలుగు చలనచిత్ర నటీమణి. 2012లో తేజ దర్శకత్వంలో వచ్చిన నీకు నాకు డాష్ డాష్ అనే సినిమా ద్వారా తెలుగు తెరకు పరిచయమయింది.
నందిత 1994, ఆగస్టు 30న రాజ్ కుమార్ (సైన్యాధికారి), వస్థిరాజ్ (న్యాయ సలహాదారిణి) దంపతులకు ముంబై లో జన్మించింది. నందిత ఆమ్మమ్మ వాళ్ళ ఊరు విశాఖపట్నం. తండ్రి బదిలీతో హైదరాబాద్ వచ్చిన నందిత, ఆర్.కె.పురంలోని సైనిక పాఠశాలలో ఉన్నత విద్యను పూర్తిచేసి, సెయింట్ ఫ్రాన్సిస్ కళాశాలలో బి.కాం. చదివింది.
2012లో తేజ దర్శకత్వంలో వచ్చిన నీకు నాకు డాష్ డాష్ అనే తెలుగు సినిమా ద్వారా తన సినీ జీవితాన్ని ప్రారంభించింది. ఆ తరువాత పోసాని సుధీర్ బాబు తో నటించిన ప్రేమకథా చిత్రమ్ అనే సినిమా నందితకు పేరుని తెచ్చిపెట్టింది.
బుచ్చిబాబు (1980 సినిమా)
బుచ్చిబాబు 1980 మార్చి 21న విడుదలైన తెలుగు సినిమా. అన్నపూర్ణ ఆర్ట్ క్రియేషన్స్ బ్యానరుపై వెలువడిన ఈ సినిమాకు దాసరి నారాయణరావు దర్శకత్వం వహించాడు.బుచ్చిబాబు విదేశాల నుండి తిరిగివచ్చేటప్పటికి ఆడపిల్లల తండ్రులు క్యూలో నిల్చుంటారు. తనకు చిన్ననాడే బుచ్చి అనే అమ్మాయితో పెండ్లి అయ్యిందని, మరో పెళ్లి తాను చేసుకోబోనని బుచ్చిబాబు తల్లిదండ్రులతో చెబుతాడు. బుచ్చి తల్లి అచ్చమ్మ బుచ్చిబాబుకు మేనమామ భార్య. ఆవిడ కోడలి హోదాలో ఇంట్లో అడుగుపెట్టిన తర్వాత ఆడబిడ్డ కుటుంబాన్ని అవమానపరిచి వెడలగొడుతుంది. అత్తమామలను హీనంగా చూస్తుంది. భర్తను తన చెప్పుచేతల్లో వుంచుకుంటుంది. అచ్చమ్మ పెద్ద కూతురు భర్తను విడిచిపెట్టి కన్నారింట్లో వుంటుంది. రెండవ కూతురు భర్తను కోల్పోయి పుట్టింట్లోనే ఉంటుంది. మూడో అమ్మాయి బుచ్చి మాటకు ఆ ఇంట్లో ఎదురుండదు. అచ్చమ్మ కొడుకు రామారావు గీత అనే అమ్మాయిని గుళ్ళో పెళ్ళి చేసుకుంటాడు. అచ్చమ్మ తన సంసారాన్ని సర్కస్ కంపెనీలా తయారు చేస్తుంది. బుచ్చిబాబు ఇదంతా తెలుసుకుని అచ్చమ్మకు బుద్ధి చెప్పి, బుచ్చిని ఎలాగయినా తనదానిగా చేసుకోవడానికి శపథం చేసి "రింగ్ మాస్టర్"లా ఆ సర్కస్ కంపెనీలో అడుగు పెడతాడు.
బి. జయ
బి. జయ తెలుగు సినిమా దర్శకురాలు. జర్నలిస్ట్ గా కెరీర్ ను ప్రారంభించి, సూపర్ హిట్ అనే సినీవారపత్రికను స్థాపించి, ప్రేమలో పావని కళ్యాణ్‌ సినిమాతో దర్శకురాలిగా మారింది.
ఈవిడ జనవరి 11 1964 న తూర్పు గోదావరి జిల్లా, అడ్డతీగల మండలం, రావులపాలెం గ్రామంలో జన్మించింది. చెన్నై విశ్వవిద్యాలయంలో ఎం.ఎ. (ఇంగ్లీష్ లిటరేచర్) మరియు జర్నలిజంలో డిప్లొమా చేసింది. అన్నామలై విశ్వవిద్యాలయంలో ఎం.ఎ. (సైకాలజీ) చదివింది.
చదువు పూర్తికాగానే ఆంధ్రజ్యోతి డైలీతో తన జర్నలిస్ట్ జీవితాన్ని ప్రారంభించింది. ఆ తరువాత చిత్రజ్యోతి, ఇండియన్ ఎక్స్ ప్రెస్ పత్రికలలో పనిచేసింది. 2002లో దీపక్, అంకిత హీరో, హీరోయిన్స్ గా నటించిన ప్రేమలో పావని కళ్యాణ్ చిత్రంద్వారా దర్శకురాలిగా మారింది. చంటిగాడు సినిమా దర్శకురాలిగా గుర్తింపునిచ్చింది. ఈ సినిమా 25 కేంద్రాలలో 100 రోజులు పూర్తిచేసుకుంది.
గుండె పోటు కారణంగా హైదరాబాదు లో ఆగష్టు 30 2018 న మరణించింది.
వ్యక్తివాదం
వ్యక్తివాదం అనేది నైతిక వైఖరి, రాజకీయ తత్వశాస్త్రం, భావజాలం లేదా వ్యక్తి యొక్క నైతిక విలువను నొక్కి చెప్పే సాంఘిక దృక్పథం. వ్యక్తిగతవాదం అనేది తరచుగా నిరంకుశత్వం, సముదాయవాదం, సమూహనిరంకుశత్వం, సామ్యవాదం మరియు మరింత కార్పొరేట్ సామాజిక రూపాలకు విరుద్ధంగా నిర్వచించబడింది. అందువలన వ్యక్తివాదం స్వతంత్రత "స్వేచ్ఛ " మరియు స్వార్ధీకరణకు వ్యక్తి యొక్క హక్కు"గా ఉంటుంది.శాస్త్రీయ ఉదారవాదం, అస్తిత్వవాదం మరియు అరాజకత్వం అనేవి ఒక వ్యక్తీ యొక్క వ్యక్తిగత విశ్లేషణ కేంద్ర విభాగంగా తీసుకుంటే ఈ స్థితులకు ఉదాహరణలు.
వ్యక్తివాదం అనేది మరోవిధంగా కూడా తీసుకోవచ్చు. ఒక వ్యక్తి "లక్షణం లేదా వ్యక్తిత్వం" అనేవి ఆ వ్యక్తికి సంబంధించిన "వాచాలత్వం" (యుక్తి)"గా పరిగణిస్తే అది ఆ వ్యక్తి యొక్క వ్యక్తిగత లక్షణంగా మరియు ఒక పదంగా ఉపయోగించబడుతుంది. అందువలన వ్యక్తిత్వం లేదా వ్యక్తివాదం అనేది కళాత్మక మరియు బోహేమియన్ ఆసక్తులు మరియు జీవన విధానాలతో సంబంధం కలిగి ఉంది.
శక్తిశ్రీ గోపాలన్
శక్తిశ్రీ గోపాలన్, భారతీయ గాయని, గీత రచయిత్రి. ప్రముఖ సంగీత దర్శకులు ఎ.ఆర్.రెహమాన్, సంతోష్ నారాయణన్ వంటి వారి వద్ద ఎన్నో పాటలకు పనిచేసింది శక్తిశ్రీ.
అత్తిలి లక్ష్మి
అత్తిలి లక్ష్మి తెలుగు చలనచిత్ర నటి.
ఈమె నటించిన కొన్ని సినిమాలు :
హెబ్బా పటేల్
హెబ్బా పటేల్ భారతీయ చలనచిత్ర నటీమణి, నృత్యకారిణి మరియు ప్రచారకర్త తెలుగు, తమిళ, కన్నడ చిత్రాలలో నటించింది.
హెబ్బా పటేల్, జనవరి 06న మహారాష్ట్ర లోని ముంబై లో జన్మించింది.
హెబ్బా పటేల్ 2014లో వచ్చిన తిరుమనం ఎనుం నిఖా చిత్రంద్వారా తమిళ సినీరంగంలోకి అడుగుపెట్టింది. కానీ, కన్నడంలో వచ్చిన అధ్యక్ష (తొలిపరిచయం) చిత్రం మొదటగా విడుదలైంది.
2014లో వచ్చిన అలా ఎలా? అనే చిత్రంద్వారా తెలుగు తెరకు పరిచయమైనా, 2015లో వచ్చిన కుమారి 21ఎఫ్ హెబ్బా పటేల్ కు గుర్తింపునిచ్చింది.
కనికా కపూర్
కనికా కపూర్, ప్రముఖ భారతీయ సినీ నేపధ్య గాయిని. ఆమె ఎక్కువగా బాలీవుడ్ పాటలు పాడుతుంది. ఆమె విజయవంతమైన గాయినిగా కెరీర్ ను సాగిస్తోంది. ఒక ఫిలింఫేర్ పురస్కారం కూడా అందుకొంది కనికా. భారతదేశంలో ప్రసిద్ధ గాయినిగా కెరీర్ ను సాగిస్తోంది ఆమె.
కన్నడ మంజుల
కన్నడ మంజులగా ప్రసిద్ధి చెందిన మంజుల కన్నడ, తమిళ, తెలుగు చిత్రాలలో నటించింది. ఈమె కర్ణాటక రాష్ట్రం, తుమకూరుకు చెందిన హొన్నేనహళ్ళి అనే గ్రామంలో జన్మించింది. ఈమె తండ్రి ఒక పోలీసు అధికారి. ఈమెకు చిన్న తనం నుండే నాట్యం పట్ల మక్కువ కలిగింది. ఈమె బెంగుళూరులో కె.ఆర్.రామ్‌ వద్ద భరతనాట్యం అభ్యసించింది. కర్ణాటక రాష్ట్రం మొత్తం మీద నాట్యంలో ప్రథమ బహుమతి పొంది మైసూరు సంగీత నాటక అకాడమీ వారి స్కాలర్‌షిప్పును పొందింది. ఈమె తొలిసారిగా "మనెకట్టినోడు" అనే కన్నడ సినిమాలో ఉదయ్‌కుమార్ కూతురుగా బాలతారగా సినిమా రంగప్రవేశం చేసింది. తరువాత ఈమె ఎరడుముఖ, యారు సాక్షి, ప్రొఫెసర్ హుచ్చురాయ మొదలైన కన్నడ సినిమాలలో నటించింది. ఈమె తోట రాముడు, ఆడది గడప దాటితే వంటి తెలుగు సినిమాలలో కూడా నటించింది.
సంతానం - సౌభాగ్యం
సంతానం - సౌభాగ్యం 1975 లో విడుదలైన తెలుగు సినిమా.
వేదిక
వేదిక దక్షిణ భారత చలనచిత్ర నటి, ప్రచారకర్త. అర్జున్, జగపతి బాబు హీరోలుగా నటించిన తమిళ అనువాద సినిమా శివకాశి చిత్రం ద్వారా తెలుగు తెరకు పరిచయమయింది.
వేదిక 1983, ఫిబ్రవరి 21న మహారాష్ట్ర లోని సోలాపూర్ లో జన్మించింది. ముంబై లో ప్రాధమిక విద్యను చదివిన వేదిక, లండన్ లో బిజినెస్ అడ్మినిస్ట్రేషన్ లో యం.యస్.సి. పూర్తిచేసింది.
కథక్, భరతనాట్యం నేర్చుకున్న వేదిక, కళాశాలలో చదువుకునే రోజుల్లోనే ఒక వీడియో ఆల్బం చేసింది. ఆ ఆల్బం ద్వారా మొదటగా తమిళ సినిమాలో అవకాశం వచ్చింది. శివకాశి సినిమా ద్వారా తెలుగు ప్రేక్షకులకు పరిచమయింది. ఆ తరువాత ముని, విశయదశమి, బాణం, దగ్గరగా దూరంగా మొదలైన తెలుగు చిత్రాలలో నటించింది.